**Az előterjesztést megtárgyalta:**

- Gazdasági és Jogi Bizottság

**E L Ő T E R J E S Z T É S**

**Szombathely Megyei Jogú Város Közgyűlése**

**2021. szeptember 30-i ülésére**

**J E G Y Z Ő I T Á J É K O Z T A T Ó**

**a Polgármesteri Hivatal törvényességi és**

**hatósági munkájáról, a Hivatal tevékenységéről**

Szombathely Megyei Jogú Város Önkormányzata Szervezeti és Működési Szabályzata 22. § (4) bekezdés b) pontja értelmében a jegyző a Közgyűlésen tájékoztatást ad a hatósági munkáról, a törvényesség helyzetéről, és azokról a kihirdetett, vagy hatályba léptetett jogszabályokról, amelyek az önkormányzat, vagy a hivatal feladatkörét, hatósági hatáskörét érintik, megváltoztatják, illetve új feladatkört állapítanak meg. A Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 81. § (3) bekezdés f) pontja alapján a jegyző évente beszámol a képviselő-testületnek a hivatal tevékenységéről. A testület a hatósági és törvényességi tájékoztató keretében a hivatal tevékenységéről folyamatosan értesül, ezért ezen tájékoztató az SZMSZ-ben foglaltakon túl a Mötv. előírásainak történő megfelelést is szolgálja. E kötelezettségeknek eleget téve a Polgármesteri Hivatal belső szervezeti egységeinek vezetőivel áttekintettük a hatósági munkát és a hivatal működését, amelynek eredményeiről az alábbiakban tájékoztatom a Tisztelt Közgyűlést:

Tájékoztatom a Tisztelt Közgyűlést, hogy a járványügyi helyzet alakulását és a központi intézkedéseket folyamatosan figyelemmel kísérve, a Hivatal és intézményei működése megfelelnek a Kormány által megalkotott rendeleteknek, a biztonságos munkavégzéshez kapcsolódó előírásoknak.

A **Jogi és Képviselői Osztály** vezetője az alábbi tájékoztatást adta az osztály munkájáról:

A **Jogi Iroda** elvégezte az Önkormányzat és a Polgármesteri Hivatal által kötött valamennyi szerződés jogi kontrollját, a vonatkozó belső utasításoknak megfelelően.

A 2021. 06. 01. - 2021. 08. 31. közötti időszakban 239 db szerződés jogi kontrolljára került sor az alábbi bontásban:

2021. 06. 01. – 2021. 06. 30.: 121 db szerződés;

2021. 07 .01. – 2021. 07. 31.: 73 db szerződés;

2021. 08. 01. – 2021. 08. 31.: 45 db szerződés.

Az iroda nyilvántartja a hatályos önkormányzati rendeleteket, gondoskodik azok kihirdetéséről.

A 2021. június 24. napján tartott Közgyűlésen megalkotott rendeletek az alábbi időpontban kerültek kihirdetésre:

2021. június 30. napján kihirdetésre került:

* a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet módosításáról szóló 23/2021. (VI.30.) önkormányzati rendelet – hatályba lépett 2021. július 1. napján;
* a közterület használatának szabályairól szóló 2/2011. (I.31.) önkormányzati rendelet módosításáról szóló 24/2021. (VI.30.) önkormányzati rendelet – hatályba lépett 2021. július 1. napján;
* az önkormányzat tulajdonában álló közterületek filmforgatási célú használatának szabályairól szóló 38/2013. (X.2.) önkormányzati rendelet módosításáról szóló 25/2021. (VI.30.) önkormányzati rendelet – hatályba lépett 2021. július 1. napján;
* a fizetőparkolók működésének és igénybevételének rendjéről szóló 21/2012. (V.10.) önkormányzati rendelet módosításáról szóló 26/2021. (VI.30.) önkormányzati rendelet – hatályba lépett 2021. július 1. napján;
* az egészségügyi alapellátásról és körzeteinek meghatározásáról szóló 8/2018. (V.7.) önkormányzati rendelet módosításáról szóló 27/2021. (VI.30.) önkormányzati rendelet – hatályba lépett 2021. július 20. napján;
* a Szombathely Megyei Jogú Város Helyi Építési Szabályzatáról, valamint Szabályozási Tervének jóváhagyásáról szóló 30/2006. (IX.7.) önkormányzati rendelet módosításáról szóló 28/2021. (VI.30.) önkormányzati rendelet – hatályba lépett 2021. július 5. napján;
* a helyi közművelődési feladatok ellátásáról szóló 5/2020. (III.5.) önkormányzati rendelet módosításáról szóló 29/2021. (VI.30.) önkormányzati rendelet – az 1. melléklet hatályba lépett 2021. július 1. napján, a rendelet többi része hatályba lép 2022. január 1. napján.

A fenti rendeletek a jogszabályi előírásoknak megfelelően megküldésre kerültek a Vas Megyei Kormányhivatalnak, illetve a rendeletek és az azok által módosított rendeletek feltöltésre kerültek a www.szombathely.hu honlapra és a Nemzeti Jogszabálytárba. Továbbá a lakosság értesítése a rendeletek kihirdetéséről a Városi TV útján megtörtént.

A 2021. június 24-i rendes, valamint a 2021. augusztus 8-i és 2021. augusztus 31-i rendkívüli Közgyűlésen elfogadott határozatok, és a közgyűlések jegyzőkönyve is megküldésre, illetve – a nyilvános ülést illetően – kihirdetésre és a honlapra feltöltésre került.

Az iroda végezte a közgyűlés és a bizottságok hatáskörébe tartozó döntések jogi kontrollját, továbbá az Önkormányzat által alapított alapítványok kuratóriumi és felügyelőbizottsági tagjainak a június 30-ig teljesítendő vagyonnyilat-tételi kötelezettségéhez kapcsolódó feladatokat.

A **Képviselői Iroda** végezte a közgyűlés és a bizottságok hatáskörébe tartozó döntések adminisztrációját, továbbá a közgyűlés és a bizottságok tagjainak a június 30-ig teljesítendő vagyonnyilat-tételi kötelezettségéhez kapcsolódó feladatokat.

Az iroda elkészítette a Polgármesteri Hivatal 2021. június 1. – 2021. augusztus 31. közti időszakára vonatkozó iktatókönyvek szerinti hivatali statisztikát:

|  |  |  |
| --- | --- | --- |
| **Az iktatott ügyiratok megnevezése** | **Az iktatott ügyiratok száma** | |
| **Ágazat** | **2021.01.01. - 2021.05.31.** | |
| **Főszám** | **Alszám** |
| **A) PÉNZÜGYEK** | **12851** | **2903** |
| A.1. Adóigazgatási ügyek | 12851 | 2903 |
| **B) EGÉSZSÉGÜGYI IGAZGATÁS** | **3** | **78** |
| **C) SZOCIÁLIS IGAZGATÁS** | **473** | **3726** |
| **E) KÖRNYEZETVÉDELMI, ÉPÍTÉSI ÜGYEK, TELEPÜLÉSRENDEZÉS, TERÜLETRENDEZÉS ÉS KOMMUNÁLIS IGAZGATÁS** | **414** | **2292** |
| E.1. Környezet- és természetvédelem | 93 | 219 |
| E.2. Építésügyek, településrendezés, területrendezés | 68 | 1190 |
| E.3 Építésügy | 32 | 58 |
| E.4 Kommunális ügyek | 221 | 825 |
| **F) KÖZLEKEDÉS ÉS HÍRKÖZLÉSI IGAZGATÁS** | **305** | **1495** |
| **G) VÍZÜGYI IGAZGATÁS** | **22** | **91** |
| **H) ÖNKORMÁNYZATI, IGAZSÁGÜGYI ÉS RENDÉSZETI IGAZGATÁS** | **1199** | **6168** |
| H.1. Anyakönyvi és állampolgársági ügyek | 459 | 988 |
| H.2. A polgárok személyi adatainak, lakcímének nyilvántartásával és a központi címregiszterrel kapcsolatos ügyek | 0 | 144 |
| H.3. A Választásokkal kapcsolatos ügyek | 0 | 2 |
| H.7. Igazságügyi igazgatás | 17 | 159 |
| H.8. Egyéb igazgatási ügyek | 718 | 4852 |
| **I) LAKÁSÜGYEK** | **175** | **1242** |
| **J) GYERMEKVÉDELMI ÉS GYÁMÜGYI IGAZGATÁS** | **113** | **866** |
| **K) IPARI IGAZGATÁS** | **8** | **45** |
| **L) KERESKEDELMI IGAZGATÁS, TURISZTIKA** | **203** | **692** |
| **167M) FÖLDMŰVELÉSÜGY, ÁLLAT- ÉS NÖVÉNYEGÉSZSÉGÜGYI IGAZGATÁS** | **91** | **597** |
| **P) KÖZOKTATÁSI ÉS MŰVELŐDÉSÜGYI IGAZGATÁS** | **9** | **179** |
| **R) SPORTÜGYEK** | **3** | **7** |
| **U) ÖNKORMÁNYZATI ÉS ÁLTALÁNOS IGAZGATÁSI ÜGYEK** | **332** | **6212** |
| U.1. Képviselő-testület iratai | 22 | 27 |
| U.2. Kisebbségi önkormányzat iratai | 0 | 1 |
| U.3. Szervezet, működés | 158 | 1869 |
| U.4. Iratkezelés, ügyvitel | 10 | 160 |
| U.5. Személyzeti, bér- és munkaügyek | 8 | 1715 |
| U.6. Pénz- és vagyonkezelés | 132 | 2398 |
| **X) HONVÉDELMI, POLGÁRI VÉDELMI, KATASZTRÓFAVÉDELMI IGAZGATÁS, FEGYVERES BIZTONSÁGI ŐRSÉG** | **3** | **8** |
| X.1. Honvédelmi igazgatás | 1 | 5 |
| X.2. Polgári védelmi, katasztrófavédelmi igazgatás | 2 | 3 |
| **ÖSSZESEN:** | **16204** | **26601** |

A **Humánpolitikai Iroda** folyamatosan végezte a testület tagjai tiszteletdíjával, valamint a tisztségviselők személyi anyagával kapcsolatos adminisztrációt, a polgármester munkáltatói jogkörébe tartozó intézkedések végrehajtását, továbbá a szervezeti változásokkal összefüggő, a jegyző munkáltatói jogkörébe tartozó változások teljes adminisztrálását.

A **Vagyongazdálkodási Iroda** az előző közgyűlés óta folyamatosan végezte az SZMSZ-ben meghatározott feladatait. Ebben az időszakban 693 iktatott ügyiratforgalma volt.

Az iroda az adott évre elfogadott vagyongazdálkodási koncepció alapján gondoskodik a kijelölt vagyontárgyak pályáztatás keretében történő értékesítéséről. Az iroda feladata a pályázati felhívás elkészítése, a pályázat megjelentetése, meghirdetése, a beérkezett pályázatok bontása, értékelése. A sikeres pályázatot követően az iroda elkészíti az adásvételi szerződéseket, gondoskodik az ingatlan-nyilvántartással kapcsolatos feladatok ellátásáról. Gondoskodik eredménytelen pályáztatás esetén a nyitva álló határidőn belül érkezett vételi ajánlatok elbírálásáról.

A pályázatok közül kiemelt jelentőségű volt az ún. „Északi iparterületen” lévő 02089/2 hrsz.-ú, kivett telephely megnevezésű ingatlan értékesítésére kiírt pályázat, amelynek nyertese a Galambos Holding Kft. lett, valamint a Kolozsvár u. 27. szám alatti ingatlan, amelyet a FALCO Zrt. vásárolt meg az Önkormányzattól.

Az iroda a vagyonkoncepcióban nem szereplő vagyontárgyak megvételére érkező vételi szándékokat megvizsgálja, amennyiben a vagyon értékesítése lehetséges, úgy megteszi a szükséges intézkedéseket (társirodák hozzájáruló nyilatkozatának beszerzése, szakértői vélemények, értékbecslések beszerzése, árajánlatok kérése, ezt követően a vagyonrendeletben meghatározott eljárás szerint az értékesítés lebonyolítása).

Amennyiben kerékpárutak, temető stb. beruházás megvalósításához szükséges, hogy a terület önkormányzati tulajdonban legyen, az iroda gondoskodik a kisajátítási törvény szerinti ingatlanszerzés teljes körű lebonyolításáról (szakértői vélemények beszerzése, az alapján a jogosultak megkeresése vételi szándékkal, kisajátítást pótló adásvételi szerződések elkészítése, ennek hiányában a kisajátítási eljárás megindítása, a kisajátítási hatóság előtti képviselet ellátása, jogosultak kártalanításával kapcsolatos ügyintézés)

A fentiekkel kapcsolatos földhivatali ügyintézés (telekalakítási kérelmek, ingatlan-nyilvántartási kérelmek elkészítése, földhivatalba történő benyújtása) az iroda feladata.

Lezárultak a Vép-Szombathely összekötő kerékpárút projekthez kapcsolódó ingatlan kisajátítási eljárások.

Az önkormányzati tulajdonú vagyontárgyak bérbeadásával, bérlőkijelöléssel, bérleti jog átruházással kapcsolatos ügyek ellátása is az iroda feladati közé tartozik.

Az iroda készíti elő az elővásárlási jog gyakorlásával kapcsolatos nyilatkozatokat az Önkormányzat részéről.

Az iroda gondoskodik a vagyonkataszteri feladatok ellátásáról, adatszolgáltatásról, a vagyonkataszter digitális és papír alapú vezetéséről.

Feladatkörét érintően teljesíti a közérdekű adatigényléseket, megválaszolja a sajtómegkereséseket.

Az iroda végzi az önkormányzati tulajdonú gazdasági társaságok cégfelügyeleti feladataival kapcsolatos ügyintézést (létesítő okiratok készítése, azok módosítása, ügyvezetők munkaszerződésének elkészítése, nem kizárólagos tulajdonú társaságok taggyűlésein az Önkormányzat képviselete, üzleti tervek és beszámolók feldolgozása, alapítói hatáskörbe tartozó kérdések közgyűlési, bizottsági vagy polgármesteri döntéshozatalra történő előkészítése)

Az iroda elkészíti az építési munkákhoz, székhelyhasználathoz, rendezvényekhez kapcsolódó tulajdonosi hozzájárulásokat.

Fentieken túl az iroda gondoskodik az ingó- és ingatlanvagyonnal kapcsolatos adásvételi szerződések, ingyenes használatba adási megállapodások, térítésmentes tulajdonba adások- tulajdonba vételek, vagyonkezelési szerződések elkészítéséről.

Az iroda elkészíti a hatáskörébe tartozó közgyűlési, bizottsági előterjesztéseket és polgármesteri döntéseket.

Az **Egészségügyi és Közszolgálati Osztály** vezetője a **Szociális és Lakás Iroda** munkájáról az alábbi tájékoztatást adta:

Az irodára 2021. június 24-től 2021. szeptember 16-ig hatósági ügyekben beérkezett kérelmek száma az alábbiak szerint alakult:

|  |  |
| --- | --- |
| **támogatás típusa** | **száma (db)** |
| Köztemetéssel kapcsolatos ügyek | 24 |
| Adósságkezelés | 3 |
| Átmeneti támogatás | 368 |
| Krízis támogatás | 342 |
| Rendszeres gyógyszertámogatás | 50 |
| Temetési segély | 4 |
| Fűtési támogatás | 147 |
| Rendszeres gyermekvédelmi támogatás | 216 |
| Hátrányos helyzet megállapítása | 140 |
| Önkormányzati lakásban lakók lakbértámogatása | 76 |
| Nem önkormányzati lakásban lakók bérleti díj támogatása | 36 |
| **Összesen** | **1406** |

* A kérelmek elbírálása mellett az ügyintézők - az önkormányzati rendeletek által előírt, illetve más hatóságok általi megkeresésre – a járványhelyzetre tekintettel telefonon történő környezettanulmányt végeznek.
* A Szent Márton Esélyegyenlőségi Támogatási Program keretében a Szociális és Lakás Bizottság döntése alapján a 2021/2022-es tanév vonatkozásában 4 tanuló esetében a támogatás tovább folyósítására, és 2 tanuló esetében pedig az 500.000,- Ft összegű támogatás megállapítására került sor.
* A gyermekek védelméről és gyámügyi igazgatásról szóló 1997. évi XXXI. törvény 21/C §-a alapján a hátrányos helyzetű és rendszeres gyermekvédelmi kedvezményben részesülő, halmozottan hátrányos helyzetű gyermekek, illetve Szombathely Megyei Jogú Város Önkormányzat Közgyűlésének 11/1993. (IV.1.) önkormányzati rendelete 20/A §-a alapján az a gyermek, fiatal felnőtt, akinek rendszeres gyermekvédelmi jogosultsága a tárgyév augusztus 1. napján fennáll, egyszeri pénzbeli támogatásra jogosult. A rendszeres gyermekvédelmi kedvezményre jogosult és egyben hátrányos, halmozottan hátrányos helyzetű gyermekek emelt összegű, 6.500,- Ft-os támogatásra, az e feltételnek nem megfelelő, de rendszeres gyermekvédelmi kedvezményre jogosult gyermekek alapösszegű, 6.000,- Ft-os támogatásra jogosultak. Szombathelyen 2021. augusztus 1-jén 671 fő rendszeres gyermekvédelmi kedvezményre jogosult gyermek volt, ebből 384 fő volt a hátrányos helyzetű. A nyári szünetben 251 fő gyermek vette igénybe az ingyenes szünidei gyermekétkeztetést.
* Az előző közgyűlés óta eltelt időszakban a Szociális és Lakás Bizottság 2 alkalommal tartott rendkívüli ülést, amely során 10 család részére rendkívüli szociális krízishelyzetükre tekintettel önkormányzati tulajdonban lévő ingatlan került kijelölésre.

A **Sport és Ifjúsági Iroda** a Városstratégiai, Idegenforgalmi és Sport Bizottság döntése értelmében pályázatot hirdetett a szombathelyi székhelyű sportintézmények, sportszervezetek, egyesületek és más jogi személyek pénzügyi támogatására. Az iroda ezt követően a megadott határidőig beérkezett pályázati anyagokat feldolgozta és összesítette, majd a bizottság elé terjesztette. A bizottsági határozat értelmében a sportszervezetek részére megítélt támogatások szerződéseit az iroda aláírásra elkészítette. Továbbá elkészítette a 2021. évi Sport kitüntetések adományozásáról szóló felhívást, megszervezte és lebonyolította a város területén, több sportágban megrendezésre kerülő diák és szabadidősport rendezvényeket. Az iroda szervezésében került lebonyolításra a Kábítószerügyi Egyeztető Fórum és elvégezte még a Vasi Diák Közösségi Szolgálat tevékenységéből fakadó adminisztratív feladatokat is.

Az **Egészségügyi, Kulturális és Köznevelési Iroda** sokrétű feladataiból (egészségügy, önkormányzati programok, kultúra, civil kapcsolatok, köznevelés stb.) fakadóan igen összetett tevékenységet folytat, 2021. június 24. és szeptember 16. napja között az alábbi feladatokat végezte:

Önként vállalt önkormányzati feladatok és civil területén végzett feladatok:

* Szent Márton Kártya ügyintézés,
* babaköszöntő csomagok előkészítése,
* kapcsolattartás a civil szervezetek képviselőivel, a feladat-ellátási megállapodással és közművelődési megállapodással rendelkező szervezetek székhelyükön történő felkeresése, az egyesületeket érintő problémákról történő egyeztetések lefolytatása,
* az Önkormányzati Támogatási Rendszerben regisztrációk jóváhagyása, elszámolások kezelése, lezárása,
* a 2021. szeptember 22-i Civil Fórum szervezése,
* civil szervezetek támogatási szerződéseinek elkészítése,
* a Kulturális és Civil Alapra benyújtandó pályázati felhívás előkészítése,
* Kariatida tanulmányi támogatással kapcsolatos ügyek intézése,
* Idősügyi Tanács ülésének előkészítése és lebonyolítása,
* Idősek Világnapjának előkészítése,
* önkormányzati kitüntetéssekkel kapcsolatos előterjesztés elkészítése.

Egészségügy területén végzett feladatok:

* egészségügyi civil szervezetek támogatási szerződésének megkötése,
* Semmelweis-napi díjátadó ünnepség, emléktábla avatás (június 30.) előkészítése és lebonyolítása,
* GESz Alapító Okiratának módosításával kapcsolatos adminisztrációs feladatok,
* egészségügyi alapellátási körzetek módosítása az Illés Labdarúgó Akadémia Gimnázium és Kollégium besorolása kapcsán,
* Dr. Szekula Katalin fogorvossal feladat-ellátási megállapodás megszüntetése augusztus 31. napjával,
* várakozási engedély kiállítása,
* a Háziorvosi Életpálya Modell keretében esedékes kifizetések teljesítése,
* Dr. Sáros Barbara házi gyermekorvossal feladat-ellátási szerződés előkészítése és megkötése,
* Dr. Fenyvesi Barbara házi gyermekorvossal feladat-ellátási szerződés előkészítése és megkötése,
* Dr. Péter László háziorvossal kötött feladat-ellátási szerződés megszüntetése,
* házi gyermekorvosi rendelési idők módosításáról szóló előterjesztés előkészítése (praxis közösséghez történő csatlakozásokra tekintettel),
* Dr. Nagy Veronika fogorvossal feladat-ellátási szerződés megkötése,
* honlap aktualizálása a rendelési idők változása miatt,
* Telehumanitas Szombathelyi Mentálhigiénés Egyesület 3 napos programjának lebonyolításában szervezési feladatok ellátása, segítség nyújtása (augusztus 13-15),
* terület rendeletmódosítás előkészítése a szeptemberi döntéshez (gyermek fogorvosi terület átdolgozása, gyermek lakosságszámok utcák szerinti legyűjtése),
* az Egészségügyi Szakmai Bizottsági és közgyűlési előterjesztések elkészítése.

Kultúra területén végzett feladatok:

* támogatási szerződések, kifizetéshez szükséges rendelkezések elkészítése,
* pályázati elszámolások,
* adatszolgáltatás: előadó-művészeti beszámolók,
* Schrammel-gyűjtemény működési engedélyének előkészítése,
* AGORA ügyvezetői pályázattal kapcsolatos ügyek (közzététel, szakmai bizottság tagjai),
* Szombathelyi Települési Értéktárral kapcsolatos ügyek (bizottsági ülés, jegyzőkönyv),
* Emlékhely létesítésével kapcsolatos előkészítés,
* EMMI-kulturális dolgozók bérfejlesztése (pályázat feltöltése stb.),

Köznevelés területén végzett feladatok:

* A gyermekek védelméről és a gyámügyi igazgatásról szóló 1997. évi XXXI. törvényben foglaltak alapján 2021. június 30. és augusztus 19. között megrendezésre került az önkormányzati napközis tábor. A táborban mintegy 30-35 gyermek vett részt naponta. A tábor szervezését koordinálását az Egészségügyi, Kulturális és Köznevelési Iroda végezte.
* A vagyonnyilatkozat tételről szóló 2007. évi CLII. törvényben foglaltak alapján az óvodavezetők 2 évente tesznek vagyonnyilatkozatot, melynek határideje június 30. Előzőeken túlmenően vagyonnyilatkozatot kellett tenniük az újonnan kinevezett, valamint nyugdíjba vonuló óvodavezetőknek is. 2021. évben 12 fő tett eleget vagyonnyilatkozat tételi kötelezettségének, melyet az iroda bonyolított le.
* Átadásra kerültek az óvodavezetői kinevezések az újonnan megbízott vezetők részére.
* 2021. augusztus 31-én került sor a Városi Tanévnyitó Ünnepség megrendezésére a Szombathelyi Művészeti Szakgimnáziumban.
* 2021. augusztus végéig küldték meg az óvodák a 2021/2022. nevelési évre szóló munkatervüket és beszámolójukat a megelőző nevelési évről. A beszámolók és munkatervek vizsgálatát az Iroda szeptember elején elvégezte, amelyről a Kulturális, Oktatási és Civil Bizottság szeptemberi ülésére előterjesztés készül.
* 2021. szeptember 8-án az iroda szervezésében óvodavezetői értekezleten megtárgyalásra kerültek az ágazatot érintő jogszabályváltozások, és aktuális feladatok.
* A nemzeti köznevelésről szóló 2011. évi CXC. törvény alapján a fenntartó törvényességi ellenőrzés keretében ellenőrzést folytathat az általa fenntartott intézményekben. Szeptember hónapban két óvodában, a Szombathelyi Benczúr Gyula utcai Óvodában, valamint a Szombathelyi Szűrcsapó Óvodában kezdődött meg az ellenőrzés.

A **Közgazdasági és Adó Osztály** vezetője az alábbi tájékoztatást adta az osztály munkájáról:

* Ellátta a költségvetés tervezésével, költségvetési rendelet módosításával, a költségvetés végrehajtásával kapcsolatos feladatokat, gondoskodott a gazdálkodás operatív feladatainak végrehajtásáról.
* Biztosította a hatáskörébe utalt helyi és központi adójogszabályok Szombathely területén való egységes érvényesítését, valamint a helyi adókról szóló 1990. évi C. törvény, illetve a képviselő-testület adózással kapcsolatos rendeleteinek és határozatainak végrehajtását.
* Figyelemmel kísérte az önkormányzat adóbevételeinek alakulását a vonatkozó központi jogszabályok módosulását.

A Szombathelyen bevezetett helyi adókat (építményadó és helyi iparűzési adó) az adózóknak félévenként két részletben március 15., illetve szeptember 15. napjáig kell megfizetniük az önkormányzati adóhatóság megfelelő számlája.

Az adóigazgatási eljárás részletszabályairól szóló 465/2017. (XII. 28.) Korm. rendelet 22. § (1) bekezdés b) pontja értelmében, ha az adószámla tartozást vagy túlfizetést mutat az önkormányzati adóhatóság ezer forintot meghaladó összegű tartozás vagy túlfizetés esetén szeptember 10-ig az adózó adószámlájának adónemenkénti egyenlegéről, valamint annak részletezéséről és a tartozásai után felszámított késedelmi pótlékról az adózó részére értesítést ad ki. A (3) bekezdés alapján az önkormányzati adóhatóság az adózó adószámlájának egyenlegéről, a tartozásai után felszámított késedelmi pótlékról elektronikusan a hivatalos elérhetőségén értesíti azt az adózót, aki (amely) bevallás benyújtására, adatszolgáltatás teljesítésére elektronikus úton kötelezett, vagy választása szerint elektronikusan nyújtotta be a bevallását.

Az adóhatóság a 2021. szeptember 15-i fizetési határidőre tekintettel augusztus hónapban elkészítette és az elektronikus tárhelyekre kézbesítette (cégkapu, illetve ügyfélkapu) jogi személyek és egyéni vállalkozók részére az adószámla kivonatokat. Magánszemélyek részére 4071 db, a befizetéshez szükséges készpénzátutalási megbízásokat is tartalmazó egyenlegértesítő készült el, melyek kézbesítése szintén megtörtént. Az adószámla kivonatok a 2021. augusztus 16. napig feldolgozott adatok alapján tartalmazták az adózók helyi adószámláinak egyenlegeit, esetleges tartozásokat, illetve a befizetések gördülékenysége érdekében tájékoztatást tartalmaznak a fizetési határidőkről és a lehetséges fizetési módokról.

A naptári évvel azonos üzleti év szerint működő, állandó jellegű iparűzési tevékenységet végző vállalkozásoknak a 2020. adóévről 2021. május 31. napig kellett a helyi iparűzési adóbevallást benyújtani a székhely, illetve telephely szerinti önkormányzati adóhatósághoz. Az adóhatóság megkezdte a helyi iparűzési adóbevallások teljeskörűségének ellenőrzését. Az adóbevallást elmulasztó adózók hiánypótlási felhívásban értesülnek elmaradt kötelezettségükről.

A hátralékkal rendelkező adózókat folyamatosan fel kell szólítani tartozásuk rendezésére, ennek elmaradása esetén velük szemben végrehajtási intézkedéseket kell foganatosítani, amelyek keretében hatósági átutalási megbízások (inkasszók) kerülnek benyújtására, illetményletiltásra, valamint ingatlanvagyonra történő jelzálogjog, illetve végrehajtási jog alapításával kerül biztosításra a követelés és kényszerítésre a teljesítés.

2021. július - augusztus hónapban a külön jogszabályokban meghatározott ügyekben 237 db ingatlan értékbecslése került elvégzésre, illetve kiállításra és megküldésre a kérelmezők részére az ezekhez kapcsolódó adó- és értékbizonyítványok.

A **Főépítészi Iroda** vezetője az alábbi tájékoztatást adta az iroda munkájáról:

Az iroda az előző Közgyűlés óta eltelt időszakban településképi véleményeivel közreműködött az építési hatóságok eljárásaiban és településképi bejelentési eljárásokat folytatott le, szakhatósági állásfoglalásokat és hatósági bizonyítványokat adott ki. Az irodát személyesen felkereső ügyfeleknek, tervezőknek szóban és írásban egyaránt nyújtott tájékoztatást. Közreműködött az északi iparterület rendezésével, a terület kiajánlásával, értékesítésével kapcsolatos feladatok ellátásában, a kérdések megválaszolásában.

A város épített örökségét érintő hatástanulmány készíttetésével kapcsolatos adatszolgáltatásokat megadta, az egyeztetéseket rendszeresen megtartja. Az ingatlanértékesítésekkel kapcsolatos szakmai, építészeti feladatokat, bírálatokat elvégezte. Az intermodális csomópont egyeztetésein képviseli a városi érdekeket.

A **Hatósági Osztály** vezetője az alábbi tájékoztatást adta az osztály munkájáról:

Az előző beszámoló óta az **Általános Hatósági Iroda** munkáját érintően az alábbi jogszabályváltozások kerültek kihirdetésre.

1. A **rendkívüli jogrenddel** összefüggésben megalkotott, az Iroda munkáját befolyásoló jogszabályváltozások az alábbiak voltak:

Több lépésben enyhültek a veszélyhelyzet idején alkalmazandó védelmi intézkedések második üteméről szóló 484/2020. (XI.10.) Korm. rendeletnek a rendezvények megtartásával összefüggő szabályai: 2021. június 9., majd június 11. napjától, valamint ezt követően az 5,5 milliomodik védőoltás első dózisa beadásának napját követő naptól, azaz 2021. július 3-tól.

A veszélyhelyzettel összefüggő átmeneti szabályokról szóló 2021. évi XCIX. törvény – amely a 27/2021. (I.29.) Korm. rendelet szerinti veszélyhelyzet megszűnésekor lép hatályba – megerősíti a veszélyhelyzetben alkotott kormányrendeletek szabályait, így az iroda feladatkörét illetően az alábbi rendelkezéseket:

* a társasházak veszélyhelyzet alatti működésének átmeneti szabályait;
* a lejárt okmányok érvényességének meghosszabbítását;
* a helyi díjak mértékének rögzítésére vonatkozó szabályokat;
* az ingyenes közterület-használattal kapcsolatos átmeneti szabályokat;
* az általános közigazgatási rendtartás szerinti szünetelés szabályait;
* a népszámlálás elhalasztását.

2021. július 30. napjától hatályos a szakhatósági közreműködés és hozzájárulás szabályainak veszélyhelyzetben történő eltérő alkalmazásáról szóló 451/2021. (VII.29.) Korm. rendelet, amelyet az az általános közigazgatási rendtartásról szóló 2016. évi CL. törvény (a továbbiakban: Ákr.) hatálya alá tartozó közigazgatási hatósági eljárásokban a szakhatóság közreműködésére, illetve a szakhatósági állásfoglalásra vonatkozóan kell alkalmazni.

A rendelet alapján engedélyköteles tevékenység végzésére irányuló kérelem esetén a hatóság a korábbi engedély alapján (ha a tevékenység korábbi engedély szerinti helyszínen vagy területi kiterjedés mellett történik) hoz döntést vagy a szakhatóság bevonásával vagy a korábbi szakhatósági hozzájárulás alapján, a szakhatóság bevonása nélkül. A hatóság azt mérlegeli, hogy a korábbi szakhatósági hozzájárulás megadását követően a kérelem alapjául szolgáló tevékenység feltételei, az ügy egyéb tényállási elemei, továbbá a tevékenység folytatásának anyagi jogi feltételei nem változtak-e meg lényegesen. A kérelem nem bírálható el a korábbi szakhatósági hozzájárulás alapján, ha a kérelemben foglalt tevékenység alapján közérdekek várható vagy közvetlen sérelmének veszélye áll fenn.

A rendelet nem alkalmazható, ha a szakhatósági hozzájárulás tárgya környezetvédelmi, természetvédelmi, hulladékgazdálkodási, vízügyi, földvédelmi, kulturális örökségvédelmi, nemzetbiztonsági, terrorkockázati, katasztrófavédelmi, tűzvédelmi, továbbá légiközlekedéssel, honvédelmi érdekkel vagy állami támogatásra való jogosultsággal kapcsolatos szakkérdés.

1. A rendkívüli jogrendtől független **egyéb jogszabályváltozások** az alábbiak szerint foglalhatóak össze:
2. Az anyakönyvvezetők munkáját érintő jogszabályváltozások

2021. augusztus 2. napjától hatályosak a származási hely feltüntetése érdekében megalkotott törvénymódosítások, amelyek az anyakönyvvezetők munkáját is közvetlenül érintik.

Az anyakönyvi eljárásról szóló 2010. évi I. törvény ugyanis kiegészült a származási hely utólagos bejegyzésére vonatkozó új szabályokkal. Ezek alapján amennyiben az anyakönyv a származási helyet nem tartalmazza, az ügyfél kérelmére az elektronikus anyakönyvbe származási helyként az ügyfél nyilatkozatában megjelölt származási helyet jegyzi be az illetékes anyakönyvvezető. A származási hely utólagos bejegyzése iránti kérelemnek és a nyilatkozatnak kell tekinteni az állandó személyazonosító igazolvány kiadása során a származási hely feltüntetése iránti kérelmet. A származási hely utólagos bejegyzése esetén az anya nyilatkozatát pótolja az ügyfél nyilatkozata.

Ezzel összefüggésben módosult a polgárok személyi adatainak és lakcímének nyilvántartásáról szóló 1992. évi LXVI. törvény is, amely alapján a magyar állampolgár részére kiállított állandó személyazonosító igazolvány – a polgár kérelmére – vizuálisan észlelhető módon tartalmazza a polgár származási helyét. A nyilvántartást kezelő szerv a polgár kérelmet a személyazonosító igazolvány kiadására irányuló eljárás megindításával egyidejűleg továbbítja az illetékes anyakönyvvezetőhöz vagy a hazai anyakönyvezés végzésére kijelölt anyakönyvi szervhez. Ha az anyakönyv nem tartalmazza a polgár származási helyét, az állandó személyazonosító igazolványra a polgár kérelmében megjelölt származási hely kerül feltüntetésre.

1. A jegyző, mint kereskedelmi hatóság munkáját érintő jogszabályváltozások

A turizmus-vendéglátás ágazatot érintő stratégiai célú jogszabálymódosítások (a 2021. évi XCVIII. törvény, valamint a 501/2021. (VIII.18.) Korm. rendelet) érintették a jegyző, mint a szálláshely-szolgáltatókat, valamint a vendéglátó üzleteket nyilvántartó kereskedelmi hatóság feladatkörét.

A kereskedelemről szóló 2005. évi CLXIV. törvény 2021. szeptember 1. napjától kiegészült a szálláshely-minősítésre (a szálláshelyek számára előírt minőségi követelményeknek való megfelelés vizsgálata és annak alapján a szálláshelyek minőségi fokozatokba sorolása a szálláshely-minősítő szervezet által) vonatkozó rendelkezésekkel.

A turisztikai térségek fejlesztésének állami feladatairól szóló 2016. évi CLVI. törvény 2021. július 1. napjától hatályos új rendelkezései alapján pedig a szálláshely-szolgáltató mellett a vendéglátó üzlet üzemeltetője is köteles a Nemzeti Turisztikai Adatszolgáltató Központban (a továbbiakban: NTAK) regisztrálni és oda adatot szolgáltatni. Az erre vonatkozó részletszabályokat 2021. augusztus 19. napjától a turisztikai térségek fejlesztésének állami feladatairól szóló törvény végrehajtásáról szóló 235/2019. (X.15.) Korm. rendelet határozta meg.

A kereskedelmi tevékenységek végzésének feltételeiről szóló 210/2009. (IX.29.) Korm. rendelet 2021. augusztus 19. napjától hatályos szabályai alapján a jegyző a nyilvántartásba vett vendéglátó üzletek NTAK-ba történő adatszolgáltatási kötelezettségének teljesítését is vizsgálja és évente legalább egy alkalommal hatósági ellenőrzés keretében ellenőrzi.

A jegyző értesíti az NTAK üzemeltetőjét azon vendéglátó üzletekről, amelyeknek alkalmaznia kell vendéglátó szoftvert, de azzal nem rendelkeznek, vagy a hatósági ellenőrzés megállapítása alapján az NTAK-nál nem regisztráltak vagy az előírt adatszolgáltatási kötelezettségüket nem vagy nem megfelelően teljesítették.

A jegyző a tárgyévre vonatkozó ellenőrzési tervét előre, a tárgyévet megelőző év december 1. napjáig küldi meg az NTAK üzemeltetőjének. Az NTAK üzemeltetője jogosult a jegyző ellenőrzését kezdeményezni, amely alapján a jegyző a kezdeményezéstől számított 15 napon belül köteles eljárni. A hatósági ellenőrzés eredményeként készült jegyzőkönyvet vagy feljegyzést a jegyző az NTAK üzemeltetője részére a hatósági ellenőrzést követő 8 napon belül megküldi.

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet a hatósági ellenőrzésre vonatkozóan az előzőekkel azonos szabályokat írt elő a jegyzőnek: éves ellenőrzési terv készítése, a szálláshely-szolgáltató NTAK felé történő regisztrációs és rendszeres adatszolgáltatási kötelezettségének évente hatósági ellenőrzés keretében történő ellenőrzése, az NTAK üzemeltetőjének értesítése azon szálláshelyekről, amelyek nem rendelkeznek szálláshely-kezelő szoftverrel vagy a hatósági ellenőrzés megállapítása alapján az NTAK-nál nem regisztráltak vagy adatszolgáltatási kötelezettségüket nem vagy nem megfelelően teljesítették. Az NTAK a szálláshely-szolgáltatóknál is ugyanolyan módon kezdeményezheti a jegyző ellenőrzését.

A jegyző a szálláshely-szolgáltatók fentiek szerinti ellenőrzését a 2021. évben augusztus 31-ig volt köteles teljesíteni, amely előírásnak az iroda eleget tett.

A kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján a 2021. január 1-ig bejelentett vendéglátó üzletek esetében az üzemeltetőknek 2021. március 31-ig be kellett jelenteni a jegyzőnek a vendéglátó egység üzlettípusát (1. étterem, 2. büfé, 3. cukrászda, 4. kávézó, 5. italüzlet, bár, 6. zenés-táncos szórakozóhely, 7. munkahelyi/ közétkeztetést végző vendéglátóhely, 8. gyorsétterem, 9. rendezvényi étkeztetés, 10. alkalmi vendéglátóhely, 11. mozgó vendéglátóhely). A Korm. rendelet kiegészítése alapján a jegyző, mint kereskedelmi hatóság 2021. október 31-ig köteles hatósági ellenőrzés keretében ellenőrizni az adatszolgáltatási kötelezettség teljesítését. Amennyiben a hatósági ellenőrzés során megállapításra kerül, hogy a kereskedő nem tett eleget a fenti adatszolgáltatási kötelezettségének, a jegyző a vendéglátó üzletet azonnali hatállyal az adatszolgáltatási kötelezettség teljesítéséig bezáratja.

A fentiek alapján a szombathelyi vendéglátó üzletek adatszolgáltatása a jegyző felé folyamatosan zajlik. A vendéglátó üzlettípust be nem jelentő üzletek figyelmét az Iroda már június hónapban felhívta a kötelezettség teljesítésére, továbbá szeptemberben hirdetményben is figyelmeztette az üzemeltetőket.

Végül a kereskedelmi tevékenységek végzésének feltételeiről szóló 210/2009. (IX.29.) Korm. rendelet 2021. szeptember 5. napjától kiegészült a homoszexualitást és nemváltást bemutató termékek elhelyezését és forgalmazását korlátozó rendelkezésekkel.

Az **Általános Hatósági Iroda** 2021. június-július-augusztus havi munkavégzéséről az alábbiakban adok tájékoztatást.

Az Általános Hatósági Irodához tartozó *anyakönyvvezetők* munkája során 2021. június 1. és 2021. augusztus 31. között az alábbi új anyakönyvi események történtek:

* születés anyakönyvezése: 527,
* házasságkötés: 163,
* bejegyzett élettársi kapcsolat: 2,
* haláleset anyakönyvezése: 518.

Az anyakönyvvezetők végzik emellett a papíralapú bejegyzések, adatváltozások rögzítését az Elektronikus Anyakönyvbe. 2021. június 1. és 2021. augusztus 31. között a bejegyzett események száma az alábbiak szerint alakult:

* születési események és ehhez kapcsolódó változások: 1341,
* házassági bejegyzések és ehhez kapcsolódó változások: 278,
* halotti bejegyzések: 38.

Az anyakönyvvezetőknek 2021. február 1. óta feladata a házassági szándékbejelentéssel egyidejűleg a hivatalból kiállításra kerülő személyazonosság igazolására alkalmas hatósági igazolványok kiállításához szükséges arcképmás, aláírás, valamint ujjnyomat felvételezése, ha a házassági név eltérő lesz a születési névtől vagy a házasságkötés előtt közvetlenül viselt névtől. 2021. június és augusztus között 128 ügyben kellett elvégezni ezeket a feladatokat.

Az anyakönyvi igazgatásban az anyakönyvvezetők mellett 2 fő *rendezvényszervező* végzi városunkban házasságkötések megszervezésével, megrendezésével járó feladatokat, gondoskodnak – a házasulandók igényeit figyelembe véve – az ünnepélyesség, az esztétikum megjelenítéséről. A házasságkötések mellett a rendezvényszervezők a 2021. június – augusztus közötti időszakban közreműködtek 1 polgári temetésen és 1 állampolgársági eskütételen is. Az alapfeladatokon túl a városi és egyéb ünnepségeken, programokon is közreműködtek: június 30. napján táblaavató ünnepségen, valamint a Semmelweis-napi díjátadó ünnepségen, továbbá a Nyitott Városháza - 2. teraszkoncerten a szervezői feladatokban.

A *hagyatéki eljárásokban* az iroda hagyatéki ügyintézői végzik a jegyző hagyaték leltározásával kapcsolatos feladatait, fő szabály szerint azon örökhagyók esetében, akik utolsó belföldi lakóhelye Szombathelyen volt. 2021. június 1. és augusztus 31. között 331 ügyben indult meg a hagyatéki leltározás, összesen 3434 irat került iktatásra ezen eljárásokban.

Az iroda végzi a *kereskedelmi tevékenységgel*, a szálláshely-szolgáltatási tevékenységgel kapcsolatos kérelmek, a kereskedelmi és kulturális célú közterület-használati kérelmek, a telep nyilvántartásba vételére irányuló kérelmek, a rendezvénytartási kérelmek, valamint a piac- és vásártartási engedélyek intézését, és az ezekhez kapcsolódó nyilvántartások vezetését. Az ügyintézők egyeztetnek az ügyfelekkel személyesen és telefonon az ügyintézés menetéről, a kérelmek beadásáról, helyes kitöltéséről, a mellékletek csatolásáról. A beérkezett kérelmeket egyeztetik az ügyfelekkel, bizonyos esetekben hiánypótlásra kerül sor. 2021. június és augusztus hónapok között összesen 249 db kérelem érkezett.

Az ingyenes közterület-használatot biztosító jogszabályok, a közterület használatának szabályairól szóló 2/2011. (I.31.) önkormányzati rendelet módosítása és az egyes veszélyhelyzeti intézkedésekről szóló 176/2021. (IV.15.) Korm. rendelet miatt közterület-használati ügyekben további 2 db hivatalból történő módosítás és 11 db határozat készült.

A kereskedelmi tevékenységek végzésének feltételeiről szóló 210/2009. (IX.29.) Korm. rendelet alapján vezetett nyilvántartás felülvizsgálata során 49 db nyilvántartásba vett kereskedelmi tevékenység hivatalból történő törlésére került sor.

A szálláshely-szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009. (X.20.) Korm. rendelet 7/A. §-ának megfelelően az Iroda folyamatosan végzi a nyilvántartásba vett szálláshely-szolgáltatók hatósági ellenőrzését. 2021. június és augusztus hónapok között 2 db szálláshely-szolgáltatási tevékenységgel kapcsolatos helyszíni szemle megtartására került sor. Továbbá augusztusban az NTAK felé történő regisztráció és adatszolgáltatási kötelezettség teljesítése tekintetében valamennyi szombathelyi szálláshely-szolgáltató hatósági ellenőrzése megtörtént.

A kereskedelmi tevékenységgel, valamint a szálláshely-szolgáltatási tevékenységgel kapcsolatban nyilvántartásba vett adatokból folyamatos statisztikai adatszolgáltatást nyújtanak a Központi Statisztikai Hivatalnak.

Az iroda látja el az *állatvédelemmel* kapcsolatos feladatokat. 2021. június-augusztus hónapokban összesen 35 állatvédelmi ügyben indított eljárást az állatvédelmi hatóság. Az esetek nagyobb részében a közigazgatási szabályszegések szankcióiról szóló 2017. évi CXXV. törvény alapján figyelmeztetésben részesítettük az állattartót, az eb szökésének meg nem akadályozása, valamint az ebnyilvántartásba történő bejelentési kötelezettség nem teljesítése miatt. A fenti időszakban kiemelkedő volt azon esetek száma (5 alkalom), amelyekben bizonyos fajták (pl. amerikai staffordshire terrier) közterületen más állatnak sérülést okoztak. Ezeket az ügyek az eb által okozott sérülések vonatkozásában áttételre kerültek a hatáskörrel rendelkező Vas Megyei Kormányhivatal Szombathelyi Járási Hivatalához.

Az iroda ellátja a jegyző, mint élelmiszerlánc-felügyeleti szerv *növényvédelmi* feladatait. Ebben a hatáskörben 2021. június 1. és augusztus 31. között 42 esetben végzett bejelentés, illetve saját észlelés alapján helyszíni ellenőrzést. A jegyzőkönyvek alapján eljárásokat kezdeményezett a Vas Megyei Kormányhivatal Agrárügyi és Környezetvédelmi Főosztály Növény- és Talajvédelmi Osztályánál, továbbá 2 esetben parlagfű elleni közérdekű védekezést kellett elrendelni, mert az érintett ingatlanok földhasználói nem tettek eleget védekezési kötelezettségüknek (a parlagfű virágbimbója kialakulásának megakadályozása, és ezen állapotnak a vegetációs időszak végéig történő folyamatos fenntartása).

Az Általános Hatósági Irodához tartozó *Ügyfélszolgálat* munkájáról az alábbiakban számolok be.

Az Ügyfélszolgálathoz továbbra is érkeznek megkeresések, bejelentések e-mailen és telefonon is, illetve kérnek az ügyfelek tájékoztatást. Ezek számadatai 2021. június és augusztus hónapok között az alábbiak szerint alakultak:

|  |  |  |
| --- | --- | --- |
| Hónap | e-mail | telefon |
| 2021. június | 114 | 90 |
| 2021. július | 83 | 30 |
| 2021. augusztus | 86 | 69 |

A Hatósági Osztályhoz tartozó **Közterület-felügyelet** 2021. június 1. és augusztus 31. közötti időszakban végzett tevékenységéről az alábbiakban számolok be:

1. Térfigyelő ügyeleti szolgálat

A fenti időszakban a térfigyelő ügyeleti szolgálathoz elektronikus úton (e-mail), illetve telefonon keresztül összesen 512 db lakossági bejelentés érkezett. Személyes bejelentés 2 esetben történt.

A Szombathelyi Rendőrkapitányság hivatalos megkeresésére 21 alkalommal került sor kamerafelvétel átadására, kiadására a hatályos jogszabályok mindenkori betartása mellett.

A térfigyelő ügyeleti szolgálat által összesen 43 esetben került sor hangszórón keresztül figyelmeztetésre, szabálysértés vagy szabályszegés elkövetése miatt 21 esetben alkalmaztak feljelentést.

296 esetben vált szükségessé egyéb intézkedés (FÉHE Nonprofit Kft. értesítése hajléktalan elszállítása ügyében, helyszíni ellenőrzés végrehajtása, lakosság tájékoztatása, IPL rendszerben adatlekérés).

A Szombathelyi Rendőrkapitányság 68 alkalommal kért segítséget helyszíni intézkedések lefolytatására, jobbára szabálysértések vagy szabályszegések elkövetése miatt intézkedő rendőrjárőr vagy illetékesség hiányában.

A SZOMPARK Kft. és a SZOVA NZrt. összesen 13 esetben kért segítséget a munkavégzésük akadályozását képező gépjármű tulajdonosának felkutatása ügyében.

1. Reagáló egység

A reagáló egység a fenti időszakban 177 esetben alkalmazott szabálysértés, illetve szabályszegés észlelése esetén figyelmeztetést.

2 esetben helyszíni bírságot, 20 esetben a gépjármű üzembentartójának távollétében helyszíni bírságot szabott ki, illetve 32 esetben alkalmaztak feljelentést, és 250 esetben foganatosítottak egyéb intézkedést. Ezekben az esetekben a FÉHE Nonprofit Kft. értesítése hajléktalan elszállítása ügyében, mentőhívás, útszakaszok biztosítása, helyszíni ellenőrzés végrehajtása, lakosság tájékoztatása vált szükségessé.

A reagáló egység a gépjármű forgalomra alkalmatlan állapota miatt összesen 34 esetben kezdeményezett eljárást.

1. Közterületi járőrszolgálat

A közterület-felügyelők járőrszolgálatuk során közlekedési szabálysértés miatt 295 esetben alkalmaztak figyelmeztetést. Egyéb szabálysértések miatt összesen a felügyelők 171 esetben éltek a figyelmeztetés lehetőségével, tehát összesen 433 esetben.

Helyszíni bírságot közúti közlekedési szabálysértés miatt 49 esetben, közrend elleni szabálysértés elkövetése miatt 8 esetben alkalmaztak, összességében 57 esetben 805.000,- forint összegben.

A járőrszolgálat által mobiltelefonos applikáción keresztül összesen 81 jelzést küldtek be, amelyek további intézkedéseket igényeltek.

A fenti időszakban, tekintettel arra, hogy a belváros bizonyos részein, illetve a Parkerdő területén kettő helyszínen elszaporodtak az illegális hulladék lerakások, elhelyezések, a frekventált helyszíneken fokozott jelenlétet és visszatérő ellenőrzés biztosítására került sor.. A helyszínek – a tapasztalatok összegzését követően – állandó jelleggel változtak.

A belváros közbiztonságának növelése és annak megszilárdítása érdekében állandó járőrpár hajtja végre a közterületi ellenőrzéseket – jelenleg is – illetve teszi meg a szükséges helyszíni intézkedéseket. A nyári rendezvénysorozatok ideje alatt a felügyelők minden rendezvényt biztosítottak, a belvárosban több esetben a létszám megnövelésére is sor került.

1. Mezőőri szolgálat

A mezőőri szolgálat munkatársai a külterületi részeken 13 esetben észleltek és dokumentáltak illegális szemétlerakást. A mezőőri szolgálat által észlelt események alapján a Közterület-felügyelet a Szombathelyi Rendőrkapitányság felé 1 esetben élt büntető eljárás kezdeményezésével.

1. Állategészségügyi és Ebrendészeti Szolgálat

A Szolgálat telephelyén 12 eb került elhelyezésre, 6 eb került örökbeadásra. 12 esetben fogtak be elkóborolt ebet, amelyből az azonosítást követően 3 visszakerült a tulajdonosokhoz még a helyszínen.

Közterületről, illetve lakásról 11 ebtetemet szállítottak el. Egyéb állattetem (galamb, sün, macska, patkány) 39 esetben került elszállításra közterületről.

Fenti intézkedéseken felül hatósági eljárás keretében 1 esetben került beszállításra és hatósági karanténba egy eb. A megfigyelt állat az állatorvosi szakvélemény alapján a Vas Megyei Kormányhivatal határozatában foglaltak szerint a jogos tulajdonosának visszaszolgáltatására került.

1. Egyéb feladatok

*Forgalomra alkalmatlan gépjárművek:* A fenti időszakban összesen 74 esetben történt észlelés. Ebből 9 db gépjármű került elszállításra, amelyből 2 db-ot a tulajdonosok a jogszabályban előírt költségek megfizetését követően kiváltottak.

A közterületről a korábbi években elszállított gépjárművek közül végleges kivonásra nem került sor a Vas Megyei Kormányhivatal Szombathelyi Járási Hivatala által. A fenti időszakban összesen 18 db 2019. évben elszállított gépjármű került szakértői véleményezésre, a további bontási engedélyezési eljárások végett.

*Büntető eljárások:* A Közterület-felügyelet a Szombathelyi Rendőrkapitányság felé összesen 2 esetben kezdeményezett büntető eljárást, amelyből mindkét esetben „hulladék gazdálkodás rendjének megsértése” bűntettének alapos gyanúja állt fent.

*Illegális hulladék elhelyezés:* A 2021. március 1-től számított időszakban jogszabályi változás miatt a hatáskörrel rendelkező Vas Megyei Kormányhivatal Környezetvédelmi és Hulladékgazdálkodási Főosztály felé összesen 19 esetben kezdeményezett a felügyelet közigazgatási eljárást.

*Zöld területen való várakozás miatti közigazgatási eljárás:* A fenti időszakban összesen 38 esetben indított közigazgatási hatósági eljárást az elkövetett szabályszegések miatt. Jelenleg 65 db közigazgatási eljárás van folyamatban.

*Együttműködési megállapodások:* A Közterület-felügyelet részéről folyamatos egyeztetések után előkészített és a Közgyűlés által 19/2021. (VI.24.) Kgy. sz. határozattal elfogadott együttműködési megállapodások aláírásra kerültek. A Vas Megyei Katasztrófavédelmi Igazgatósággal kötendő együttműködési megállapodás mindkét fél részéről aláírásra került 2021. július 20. napján, így az 2021. július 21. napján hatályba lépett. A Szombathelyen működő, állatvédelmi civil szervezetekkel: a Kutyamenhely Alapítvánnyal, az Állatvédők Vas Megyei Egyesületével és a Fekete István Állatvédő Egyesülettel kötendő együttműködési megállapodások minden fél részéről aláírásra kerültek 2021. július 28. napján, így azok 2021. július 29. napján hatályba léptek.

A **Városüzemeltetési és Városfejlesztési Osztály** vezetője az alábbi tájékoztatást adta az osztály tevékenységéről:

A **Közbeszerzési Iroda** az előző Közgyűlés óta eltelt időszakban folyamatosan közreműködött a TOP pályázatok támogatási szerződési határidejének ütemezésében, a projektek közbeszerzési munkarészeinek ellenőrzési eljárásaiban, előkészítette a Közbeszerzési Bíráló Bizottság előterjesztéseit.

A veszélyhelyzet elrendelésének időszakában a Közbeszerzési Bíráló Bizottság megszakítás nélkül végezte munkáját, határozatait a módosított ügyrendnek megfelelően távszavazás útján hozta meg. A bizottsági előterjesztéseket, a határozati javaslatok döntéshozatalra történő előkészítését, valamint a közbeszerzési eljárások bonyolítását az iroda elvégezte.

A Magyar Közlöny 2021. évi 155. számában, 2021. augusztus 18-án jelen meg az egyes közbeszerzési tárgyú kormányrendeletek, valamint az Országos Statisztikai Adatfelvételi Program kötelező adatszolgáltatásairól szóló 388/2017. (XII. 13.) Korm. rendelet módosításáról szóló 503/2021. (VIII. 18.) Korm. rendelet (a továbbiakban: Módosító rendelet). A Módosító rendelet 2021. szeptember 1-jei hatállyal több ponton **módosítja**az építési beruházások, valamint az építési beruházásokhoz kapcsolódó tervezői és mérnöki  
szolgáltatások közbeszerzésének részletes szabályairól szóló **322/2015. (X. 30.) Korm. rendelet**egyes előírásait.

Változtak a hat hónapot meghaladó teljesítési időszakról rendelkező és egyben nettó ötvenmillió forintot meghaladó összegű ellenszolgáltatást tartalmazó építési beruházásra kötött szerződések esetén a **részszámlázási szabályok** a kivitelezést végző vállalkozások javára. Így például az első részszámla kibocsátásának lehetősége a korábbi 25%-os teljesítés helyett 15%-ra csökkent. A hat hónapot meghaladó teljesítési időszakot felölelő, meghatározott értéket elérő építési beruházások esetén a benyújtható részszámlák száma is növekedett.

Egyértelművé vált a**tervezővel kötött szerződések kapcsán**, hogy azt az ajánlatkérőnek úgy kell megkötnie, – korlátozva ezáltal az indokolatlan hirdetmény nélküli tárgyalásos eljárások lehetőségét szerzői jogra hivatkozással – hogy abban korlátlan és kizárólagos, harmadik személynek átengedhető felhasználási jogot szerez a tervekkel kapcsolatosan*.*

A **műszaki-szakmai alkalmasság** körében előírható referenciák (korábbi teljesítések) tekintetében alapelvi követelmény, hogy az ajánlatkérő a referenciákra vonatkozó előírásait indokolt mértékben, az alkalmasság megítéléséhez ténylegesen szükséges mértékben tegye meg. A hatályos szabályok szerint ebben a körben, az egyenértékűség szempontjából az ajánlatkérő kizárólag az építmény jellegét tekintve hasonló műszaki tartalmú létesítményre vonatkozó korábbi építési beruházás megvalósítását várhatja el, azonban az építmény használatára/céljára nem tehet megkötést.

A legutolsó közgyűlés időpontjától folyamatban volt, lezárult valamint folyamatban lévő közbeszerzési eljárásokat és azok stádiumait az alábbi táblázat tartalmazza.

|  |  |  |
| --- | --- | --- |
|  | **Eljárás megnevezése** | **Állapot** |
| 1. | **TOP kerékpáros-barát fejlesztés**  **Kerékpártámaszok elhelyezése** | A közbeszerzési eljárás eredményesen lezárásra került. Nyertes ajánlattevő a Szkendó Kft.,15.323.156.-Ft megajánlással. A KFF a záró tanúsítványt kiállította, a szerződéskötés július 12. napján megtörtént. A munkaterület átadása július 23-án volt. |
| 2. | **TOP kerékpáros-barát fejlesztés**  **Kerékpár (közbringa) rendszer** | A közbeszerzési eljárás eredménytelenül zárult, tekintettel arra, hogy az ajánlattételi határidőig (07.12.) kettő ajánlat érkezett, mindkét ajánlat meghaladja a rendelkezésre álló fedezetet. Az összegezés 2021. augusztus 26. napján közzétételre került. |
| 3. | **TOP Képtár eszközbeszerzés IV.**  (informatikai eszközök) | A Képtár eszközbeszerzés „Informatikai eszközök” része eredménytelenül zárult 2021. 04. 23. napján, valamennyi ajánlattevő érvénytelen ajánlatot tett.  Az eljárás e részét meg kell ismételni, a műszaki előkészítés folyamatban van. |
| 4. | **TOP Új bölcsőde építése** | Az ajánlattételi felhívás 2021.08.04. napján jelent meg a Közbeszerzési Értesítőben. Az ajánlattételi határidőig, 2021. augusztus 26. napjáig kettő ajánlat érkezett, a beérkezett ajánlatok mindegyike meghaladta a rendelkezésre álló anyagi fedezet összegét, ezért az eljárást a KBB 20/2021. (VIII.31.) számú határozatával eredménytelenné nyilvánította. A határozatban döntött arról is a bizottság, hogy az új eljárás ismételten kerüljön megindításra változatlan műszaki tartalommal. 2021. szeptember 1. napjától jogszabályváltozás miatt az építési beruházások közbeszerzési eljárásaiban a számlázás rendjére vonatkozó szabályok módosultak, erre tekintettel a KBB 2021. szeptember 15. napján döntött a felhívás és a közbeszerzési dokumentumok ezen részének módosításáról.  Az eredménytelen eljárás KFF általi záró tanúsítványának kézhezvételét követően az új eljárásra vonatkozó tanúsítvány birtokában az eljárás közzétételre kerül, előreláthatólag szeptember végén. |
| 5. | **TOP Ferenczy utca felújítása** | Az ajánlattételi felhívást a KBB a döntéshozó jóváhagyásával 2021. 07. 20. napján elfogadta.  A felhívás, valamint a közbeszerzési dokumentumok a KFF – hez tanúsítvány kiállítása céljából továbbításra kerültek.  A KFF három alkalommal hiánypótlási felhívást bocsátott ki, amelyre a válaszokat 2021. 08. 18., 2021. 09. 06. és 2021. 09. 13. napján az ellenőrző szervezet részére megküldésre került.  A felhívás kiküldésére támogató tartalmú tanúsítvány birtokában kerülhet sor. |
| 6. | **TOP Szombathely-Balogunyom kerékpárút** | A közbeszerzési eljárás a műszaki egyeztetések lezárást követően indítható, a közbeszerzési eljárás előkészítése folyamatban van. |
| 7. | **TOP Szombathely – Vép kerékpárút** | A közbeszerzési eljárás a műszaki egyeztetések lezárást követően indítható, a közbeszerzési eljárás előkészítése folyamatban van. |

A **Beruházási Iroda** vezetője az alábbi tájékoztatást adja az iroda munkájáról:

**TOP-6.4.1-15-SH1-2016-00001 számú „Szombathely Megyei Jogú Város kerékpárosbarát fejlesztése”** című pályázatban megvalósuló szakaszokra vonatkozó kivitelezési munkák befejeződtek, a műszaki átadás-átvételi eljárások megtörténtek. Az összes szakaszra, illetve helyszínre a forgalomba-helyezési eljárásokat megindította az iroda. A kerékpártámaszok kiépítésére vonatkozó közbeszerzési eljárás eredményesen zárult, a szerződéskötés a nyertes ajánlattevővel megtörtént A közbringarendszer kiépítésére vonatkozó közbeszerzési eljárás eredménytelenül zárult.

**TOP-6.4.1.-16 számú Fenntartható városi közlekedésfejlesztés** című felhívás keretén belül a **Szombathely és Vép között tervezett kerékpárút** szakaszra vonatkozóan az engedélyes tervek elkészültek, az építési engedély rendelkezésre áll. A beruházással érintett ingatlanok tekintetében az önkormányzat tulajdonjogának ingatlannyilvántartásba történő átvezetési eljárása folyamatban van. A kiviteli tervek, árazatlan és árazott költségvetés rendelkezésre áll, közbeszerzési eljárás előkészítése folyamatban van.

**Szombathely-Balogunyom településeket összekötő kerékpárút** szakasz engedélyes tervei, az építési engedély, valamint a kivitelezési tervdokumentációja rendelkezésre áll. A beruházással érintett ingatlanok tekintetében az önkormányzat tulajdonjogának ingatlannyilvántartásba történő átvezetési eljárása folyamatban van. Kiviteli tervek felülvizsgálata megtörtént, a vasúti átjáróval összefüggésben megtörtént a kezelői (Gysev) hozzájárulás kérése.

**TOP-6.5.1-16-SH1-2018-00001 "Maros és Pipitér óvoda energetikai korszerűsítése"** projekten belül az óvodák felújítási munkálatai szerződéses határidőn belül elkészültek, a műszaki-átadás átvételi eljárás megindult.

**TOP-6.2.1-19 kódszámú „Bölcsődei férőhelyek kialakítása, bővítése”** című felhívás keretében az **„Új bölcsődei intézmény létesítése Szombathelyen”** megnevezésű pályázat keretén belül a kivitelező beszerzésére vonatkozó közbeszerzési eljárás – a fedezetet meghaladó ajánlatok miatt - eredménytelenül zárult. Az új eljárás előkészítése (változatlan műszaki tartalom mellett) elkezdődött.

A beruházással érintett ingatlan földfeltöltésére a Borostyán REC Kft-vel megkötötte az önkormányzat a megállapodást. A vállalkozó a földszállítást megkezdte.

**TOP-6.2.1-15-SH1-2016-00002 Óvodák fejlesztése Szombathelyen** projekt keretében, Szombathely Megyei Jogú Város Közgyűlésének 111/2016. (IV.20.) Kgy. számú határozata alapján eljárva az engedélyes és kiviteli tervek, az építési műszaki ellenőr beszerzésre kerültek, valamint a kivitelezők beszerzése is részben megtörtént.

* **A** **Gazdag Erzsi Óvoda** tekintetében a korábbi kivitelezési szerződés a vállalkozó teljesítésének elmaradása miatt felmondásra került. Az V. közbeszerzési eljárás eredményeként a legkedvezőbb érvényes ajánlatot adó ajánlattevővel a vállalkozási szerződés 2020. szeptember 25-én került aláírásra. A munkaterület átadásra került kivitelező részére 2020. szeptember 29-én. A tornaszoba kialakítása, valamint az akadálymentesítés, lift építése folyamatban van, a készültség meghaladja a 75 %-ot.
* A **Mesevár Óvoda** kerítésének építésére vonatkozó megismételt közbeszerzési eljárás eredményesen zárult, a kerítés befejező munkáira a vállalkozási szerződés 2021. február 26-án került aláírásra. A kivitelezés határidőben elkészült, a műszaki átadás-átvétel eredményesen lezárult.

**TOP-6.1.3-15-SH1-2016-00001 azonosítószámú, "Szombathelyi Vásárcsarnok felújítása”** c. projekt keretében a II. számú csarnok kivitelezési munkái elkészültek, 2020. novemberében átadásra került a Szombathelyi Vásárcsarnok részére. A fejépület és I. csarnok vonatkozásában a kivitelező a beruházást készre jelentette, a műszaki-átadás eredményesen lezárult. A 2. és 3. ütemben elkészült I. csarnokra, fejépületre és összekötő épületrészre a használatbavételi engedélyt 2021. szeptember 1-én kapta meg az önkormányzat. Az épület körüli közlekedési létesítmények forgalomba helyezése megtörtént.

**TOP-6.1.4-16 „Képtár turisztikai fejlesztése”** című pályázat: a kivitelezés műszaki átadás-átvétele eredményesen lezárult, az épületet az Üzemeltető részére átadtuk. Az installációra és információs táblák beszerzésére vonatkozóan a szállítási szerződés megkötésre került, teljesítési határidő 2021. szeptember 27. Az informatikai eszközök beszerzésére vonatkozó közbeszerzési eljárás ismételt megindítása folyamatban van.

A Képtár épületében látogatók részére fenntartott női-férfi vizesblokk felújítására vonatkozó tervezési szerződés aláírásra került, a műszaki ellenőr beszerzése folyamatban van.

**TOP-6.5.1-16-SH1-2018-00002 "Oladi Szakgimnázium és Szakközépiskola energetikai korszerűsítése".** A kivitelező beszerzésére vonatkozó II. számú közbeszerzési eljárás eredményesen zárult, a kivitelezési munkákra az IMOCENT Kft-vel kötöttünk szerződést. A kivitelezési munkák folyamatosak, a készültségi szint hozzávetőlegesen 20 %-os.

**TOP-6.1.5-15-SH1-2019-00002 Ferenczy I. utcai fejlesztés:** a beruházás előkészítése (auditor beszerzése) megtörtént. A kiviteli tervdokumentáció felülvizsgálatra, aktualizálásra került. A közbeszerzési eljárás előkészítés alatt van.

**TOP-7.1.1-16-H-ERFA-2020-00780 Szedreskert szabadtéri közösségi rendezvénytérré fejlesztése című projekt** tervezési szerződése 2021. augusztus 6-án aláírásra került, a tervezési folyamat zajlik. A műszaki ellenőr beszerzése megtörtént.

**TOP-7.1.1-16-H-101-1** **A Tószer téri sportpálya közösségi célú fejlesztése -streetball pályák projektben** a tervező a kiviteli tervdokumentációt 2021. szeptember 2-án átadta. A kiviteli tervdokumentáció műszaki ellenőri felülvizsgálata elkezdődött.

**TOP-7.1.1-16-H-ERFA-2020-00749 jelű „Közösségi terek sportfunkciókkal való bővítése” projektben** a Szombathely, Ady tér 6027/1 hrsz., Bem József utca 2804/22 hrsz., Krúdy Gyula utca 9056/11 hrsz., Szedreskert 11727 hrsz. alatti ingatlanokon egy-egy fitnesz park kialakítására vonatkozóan a tervezési szerződés aláírásra került, a tervezés folyamatban van. A műszaki ellenőr beszerzése megtörtént.

**TOP-7.1.1-16-H-ERFA-2020-00750 jelű „A 11-es Huszár úti lakótelepen lévő közpark közösségi célú fejlesztése” projektben** a 11-es Huszár úti 2 db streetball pálya kialakítására vonatkozó tervezés folyamatban van. A műszaki ellenőr beszerzése megtörtént.

**TOP-7.1.1-16-H-ERFA-2020-00783 jelű „Játszóterek fejlesztése” projektben** aSzombathely, 3785/332 (Nagy László-Kodály Zoltán utca) és 6615/31 hrsz. (Barátság utca) alatti ingatlanokon játszótér felújítására vonatkozóan a tervezési szerződés aláírásra került, a tervezés folyamatban van. A műszaki ellenőr beszerzése megtörtént.

**TOP-7.1.1-16-H-ERFA-2020-00792 jelű „A Zarkaházi Szily-kastély fejlesztése a gyöngyöshermán-szentkirályi közösség számára” projektben** a tervezési szerződés aláírásra került, a tervezés folyamatban van. A műszaki ellenőr beszerzése megkezdődött.

**TOP 7.1.1.-16-H-ERFA-2020-00781 jelű „A gyöngyösszőlősi klubház fejlesztése” projektben** a tervezési szerződés 2021. július 8-án került aláírásra. A tervező a bejelentési dokumentációt elkészítette, a településképi döntés rendelkezésre áll, a terv elfogadása megtörtént. A műszaki ellenőr beszerzése megkezdődött.

**TOP-7.1.1-16-H-ERFA-2020-00782 jelű „Belvárosi közösségi tér fejlesztése” projektben** a tervező beszerzésére vonatkozó eljárás eredményesen zárult, a szerződés aláírásra történő előkészítése folyamatban van.

**Gothard kastély állagmegóvási munkái:**

Az örökségvédelmi engedélyben rögzített előírások (egyéb szakértők bevonása, engedélyek megszerzése) miatt a tervezési szerződésben rögzített, a kiviteli tervdokumentáció átadására vonatkozó határidő - 2021. augusztus 3-án - 120 nappal meghosszabbításra került.

**Víziközmű ügyek, víziközmű tulajdonnal és fejlesztéssel kapcsolatos intézkedések:**

A Szombathely-Kőszeg ivóvízellátási rendszer, valamint a szennyvízelvezetési és -tisztítási rendszer részét képező települési önkormányzatok, mint ellátásért felelősök a víziközmű szolgáltatásról szóló 2011. évi CCIX. törvényben kötelezően előírt víziközmű vagyonértékelési feladatok elvégzésére a Vasivíz Zrt-vel kötnek megbízási szerződést. Szerződés aláírása folyamatban van.

A Vasivíz Zrt. által kezdeményezett VEF-2019-48 „Energiahatékonyság fejlesztése a Vasivíz Zrt. szolgáltatási területén” nyertes pályázat megvalósításához a Konzorciumi megállapodás 2021. július 13-án aláírásra került.

A magán beruházásban kiépülő víziközművek tulajdonba adásával kapcsolatos ügyek intézése folyamatos.

**Egyéb beadványokkal kapcsolatos feladatok végrehajtása:**

A Szombathely, Laky Demeter utcai posta újra nyitásával kapcsolatban a Magyar Posta Zrt. - az elvégzendő fűtéskorszerűsítésre vonatkozó - aktualizált árajánlatát megküldte. Jelenleg a Magyar Posta Zrt. által benyújtandó támogatási kérelmet várjuk. Az általunk megírt és aláírt támogatási szerződés a posta részére megküldésre került 2021. július 8.-án, melyet a Magyar Posta Zrt. még nem küldött vissza.

**Egyéb tervezések:**

Szombathely területén, az Arany-patak vízgyűjtőjéhez tartozó csapadékvíz-elvezető rendszer vízjogi üzemeltetési engedély beszerzéséhez szükséges tervdokumentációjának összeállítására a tervező beszerzés elkezdődött.

Szombathely, Bakó József utcai parkoló engedélyezési tervfelülvizsgálatára, valamint kivitelezési tervdokumentáció elkészítésére vonatkozóan a tervező beszerzése megtörtént, a tervezési szerződés előkészítése folyamatban van.

A **Kommunális és Környezetvédelmi Iroda** ellátja a parkfenntartással, a közutak, közterületek, a köztemetők, a csapadékvíz-elvezetés üzemeltetésével és fenntartásával, a helyi közösségi közlekedéssel, a köztisztasággal, a kéményseprő ipari közszolgáltatással, az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezésével, zajvédelemmel kapcsolatos feladatokat.

Fentiek alapján 2021. június 12. és 2021. szeptember 10. napja közti időszakban az iktatott ügyek száma 2567 db, amelyből

* parkfenntartás 144 db,
* közutak, közterületek üzemeltetése és fenntartása
* kezelői hozzájárulások (közművek elhelyezése, közterületek bontása, útcsatlakozások kialakítása, rendezvények) 765 db,
* úthiba 170 db,
* behajtási engedély 40 db,
* telephely igazolások 55 db,
* köztemetők üzemeltetése és fenntartása 11 db,
* csapadékvíz-elvezetés 23 db,
* helyi közösségi közlekedés 17 db,
* a köztisztaság 176 db,
* kéményseprő ipari közszolgáltatás 5 db,
* az e-közműegyeztetéssel, a nem közművel összegyűjtött háztartási szennyvíz begyűjtéséről és ártalommentes elhelyezése 5 db.

Hatósági eljárást folytat le a fakivágási, a közterület-használati, a jegyzői hatáskörbe tartozó vízgazdálkodási (az ásott és fúrt kutak létesítési, fennmaradási, üzemeltetési, megszűntetési eljárás), zajvédelmi és hulladékgazdálkodási ügyekben.

2021. június 12. és 2021. szeptember 10. napja közti időszakban az iktatott hatósági ügyek szám 1156 db, amelyből

* fakivágás 157 db,
* közterület-használat 437 db,
* vízgazdálkodás 77 db,
* környezetvédelem (zajvédelem és egyéb) 309 db,
* hulladékgazdálkodás 176 db.

Állást foglal helyi természetvédelmi ügyekben, állást foglal és intézkedik a közúti közlekedéssel, fenntartással, üzemeltetéssel, fejlesztéssel, igazgatással, a csapadékvíz elvezetéssel kapcsolatos ügyekben.

„Szombathely Megyei Jogú Város közigazgatási területén helyi, autóbusszal végzett, menetrend szerinti személyszállítási feladatok ellátása” tárgyában pályázat került kiírásra. A pályázatok elbírálása megtörtént, 2022. évtől új szolgáltató, a Blaguss Agora Hungary Kft. látja el a személyszállítási feladatokat.

A kéményseprő-ipari közszolgáltatás ellátásának biztosítására pályázat került benyújtásra a Belügyminisztérium felé. A Magyar Közlöny szerint a pályázat sikeres volt. A támogatói okirat megérkezett az Önkormányzathoz. Az elnyert pályázati összeg továbbutalásra került a közszolgáltatók részére.

A nem közművel összegyűjtött háztartási szennyvíz elszállítására 2020. december 1. napjától 2023. november 30. napjáig tartó szerződés került megkötésre a Kalamár Trans Kft.-vel.

Az önkormányzat kezelésében lévő zárt csatorna fedlapjainak, víznyelőrácsainak cseréje, szintbe emelése, valamint felmerülő hibák, károk elhárítása és javítása tárgyában a 2020-2021. évi szerződés 2021. június 30-vel lejárt. 2021-2022. év vonatkozásában a pályáztatási eljárás lefolytatásra, a szerződés megkötésre került a Szkendó Kft.-vel 2022. június 30-ig.

A város területén zárt csapadékcsatorna és víznyelő mosatása tárgyában versenyszabályzat szerinti pályáztatásra került sor. A megbízást a Vasi Flóra Kft. nyerte el, a szerződés-kötés folyamatban - aláírás alatt - van.

A Parkerdő területére kettő darab zárható hulladékgyűjtő konténer került kihelyezésre a kint élők kommunális hulladékának gyűjtése céljából.

A „Vigyázzunk Együtt Szombathelyre” program keretén belül továbbra is lehetőség van az egyéni választókerületi képviselők számára önkéntes szemétszedési akciók megszervezésére.

Fenti program részeként a tavalyi évben már elindult a „Fogadj örökbe egy parkot” akció, ami tovább folytatódik az idei évben is, a 6 mintaprojekten kívül további civil szervezetek bevonásával. Összesen 18 civil szervezet csatlakozott a programhoz, így több park és játszótér örökbefogadása van folyamatban. Az örökbefogadás tényeként emléktáblák kerülnek kihelyezésre az örökbefogadással érintett helyszíneken. A mintaprojektesek esetében az emléktáblák elkészültek, azok kihelyezés folyik. Az együttműködési megállapodások megkötése folyamatosan történik.

A szemléletformáló program keretén belül a nagyvállalatok részére felhívás került kiküldésre. 6 nagyvállalat jelezte csatlakozási szándékát a szemléletformáló programhoz. Cégek egyrészről anyagi támogatással (játszóeszköz, pad, hulladékgyűjtő edény kihelyezéséhez, fa ültetéshez), másrészt aktív tevékenységgel (parkok, játszóterek takarítása) vehetnek részt a programban. Az együttműködési megállapodások megkötése folyamatosan történik.

Az Ernuszt kripta felújításához szükséges építéstörténeti tudományos dokumentáció, értékleltár és felmérési tervek elkészültek, amelyről egyeztetésre volt a Vas Megyei Kormányhivatal Építésügyi és Örökségvédelmi Főosztályával. Jelenleg a kiviteli tervek elkészítésére várja az iroda a szakértő árajánlatát.

A fenntartási feladatokat a költségvetés és kapacitás függvényében – az időjárás által is befolyásoltan - folyamatosan végzik a partnercégek (SZOVA NZRt., SZOMHULL NKft. Vasi Flóra Kft., Szkendó Kft.).

A Szombathelyi Parkfenntartási Kft. a parkfenntartási feladatokat, mint a fűnyírást, fametszést, parkok takarítását, balesetveszélyes fák kivágását, fa pótlásokat folyamatosan végzi. A frekventáltabb területeken szerződés szerint a FÉHE Nonprofit Kft., illetve a SZOVA NZRt. segíti a hatékonyabb fűnyírást.

A redmine rendszeren keresztül, a „Szépítsük Együtt Szombathely” menüpontból, az [info@szombathely.hu](mailto:info@szombathely.hu), a [katyu@szombathely.hu](mailto:katyu@szombathely.hu), a [koztisztasag@szombathely.hu](mailto:koztisztasag@szombathely.hu) e-mail címeken beérkezett lakossági és képviselői bejelentések intézése folyamatos.

A kötelező útfenntartási feladatokon túl több aszfaltos járda került felújításra, és ez a továbbiakban is zajlik.

A Saághy utcai gyalogos híd felújítása és a közlekedési forgalom számára az átadás megtörtént.

A SZOVA NZrt. az útburkolati jelek felfestését folyamatosan végzi a rendelkezésre álló út-híd fenntartási keret, valamint az időjárás függvényében.

A Közterület-felügyelettel szoros az együttműködés, mind az illegális hulladéklerakások felszámolása, mind pedig a szabálytalan parkolások visszaszorítása és biztonságos közlekedés érdekében.

A forgalmi rend változással kapcsolatos javaslatok felülvizsgálata, előterjesztések készítése az érintett bizottságok ülésére folyamatos.

Szombathely Megyei Jogú Város Önkormányzata elkészíttette a kezelésében lévő hidak éves hídvizsgálatát. A hídvizsgálat megállapításai szerint a Szent István király utcai Gyöngyös-patak híd sürgős átépítésre szorul, valamint vannak olyan közúti és gyaloghidak, amelyek mielőbbi felújítása javasolt. A hídvizsgálatot végző szakértő prioritási sorrendben javaslatot tett a beavatkozást igénylő hidakra.

A Szombathely Megyei Jogú Város kerékpárosbarát fejlesztése projektben kialakított kerékpárutak és nyomvonalak, valamint a szombathelyi Vásárcsarnok felújítása során kialakított parkolók önkormányzati kezelésbe történő átvétele folyamatban van.

A **Városfejlesztési Iroda** vezetője az alábbi tájékoztatást adta az iroda munkájáról:

A 2021-2027 európai uniós ciklus programdokumentumainak tervezetei értelmében a **Terület- és Településfejlesztési Operatív Program Plusz (TOP Plusz)** forrásai finanszírozzák a megyei jogú városok fejlesztéseit. A vonatkozó pályázati felhívás tervezetének értelmében a Pénzügyminisztérium módszertani elvárásokat határoz meg az **Integrált Településfejlesztési Stratégia (ITS)** jogszabály szerinti tartalmán felül, amely elvárások ITS-be történő beépítése a TOP Plusz projektek támogatásának feltétele. Az Önkormányzat az ITS elkészítésére vonatkozóan Versenyszabályzat szerinti beszerzést folytatott le, amelynek eredményeképpen 2021. augusztus 31-én aláírásra került Szombathely Megyei Jogú Város Önkormányzata és a budapesti Városfejlesztés Zrt. között a vállalkozói szerződés. A dokumentum elkészítésének határideje 2021. szeptember 30. Az ITS-t a 2021-2027-es uniós ciklus elvárásainak megfelelő, a 2021-2027 programozási időszakban az egyes európai uniós alapokból származó támogatások felhasználásának rendjéről szóló 256/2021. (V. 18.) Korm. rendelet, a 314/2012. (XI. 8.) Korm. rendelet, valamint a Pénzügyminisztérium által kiadott módszertani kézikönyvnek megfelelően szükséges elkészíteni.

Ezzel párhuzamosan lefolytattuk a beszerzési eljárást az ún. **TOP Plusz Városfejlesztési Programterv (TVP)** elkészítésére is, amely dokumentum megléte a TOP Plusz pályázatok benyújtásának szintén előfeltétele. A Programtervet Szombathely Megyei Jogú Város Integrált Településfejlesztési Stratégiájával, Vas Megye Területfejlesztési Programjával és Vas Megye Integrált Területi Programjával összhangban szükséges elkészíteni.

A Városfejlesztési Iroda a dokumentumok készítéséhez releváns információkat önkormányzati szinten összegyűjti és folyamatosan továbbítja azokat a Vállalkozó részére.

A települési önkormányzatok gazdaság újraindítását célzó beruházásainak támogatásáról és egyes önkormányzatokat érintő Korm. határozatok módosításáról szóló - a gazdaság újraindítását célzó egyedi fejlesztési támogatásokról szóló 1448/2021. (VII.7.) Korm. határozattal összhangban kiadott - 1625/2021. (IX.3.) Korm. határozat értelmében Szombathely Megyei Jogú Várost **905.000.000,- Ft összegű vissza nem térítendő támogatás** illeti meg az alábbi projektek megvalósítására:

* belterületi útfejlesztések,
* Gyöngyös-patak hídrekonstrukció,
* a Vásárcsarnok környékének rekonstrukciója, kapcsolódó parkolók kialakítása,
* Víztorony és környezetének fejlesztése, II. ütem.

A támogatás lehívásához a Belügyminisztériumtól kapott tájékoztatásnak megfelelően 2021. szeptember 9-én Önkormányzatunk - az Ebr42 pályázati rendszerben – „Nyilatkozat”-ot nyújtott be az egyszerűsített költségtervre, várható üzemeltetési költségtípusokra, adólevonási jogra, és a támogatott tevékenységek kezdete-vége időpontokra vonatkozóan. A Nyilatkozat Támogató általi elfogadását követően, várhatóan 2021. szeptemberben kerül aláírásra és lép hatályba a Támogatói okirat, amellyel kezdetét veszi a támogatott tevékenységek részletes bemutatását és a részletes költségtervet tartalmazó „Adatlap” elkészítése, amelyre 60 nap áll rendelkezésre. A „Nyilatkozat” és „Adatlap” a Támogatói okirat elválaszthatatlan részét hivatottak képezni.

**Szombathely Megyei Jogú Város Fenntartható Energia és Klíma Akcióterve (SECAP)** elkészült, már csak a következő uniós pénzügyi ciklusra tervezett fejlesztések beépítése és a forrástáblázat elkészítése hiányzik. A jövőbeli projektek véglegesítésének bizonytalansága miatt szerződésmódosítás történt, az új véghatáridő 2021. november 30.

A **Gothard-kastély** Modern Városok Program projektben a tervtanácsi és műemlékvédelmi hatósági egyeztetések nyomán többletfeladatok jelentkeztek, melyekkel kapcsolatban megtörtént a várható költségek összeállítása.

**A Szent Márton II.** Modern Városok Program (MVP) projekt lezárult, a fel nem használt kb. 200 millió Ft támogatás hamarosan visszafizetésre kerül, és egyeztetéseket követően más MVP célra felhasználhatóvá válik.

A **Klímabarát Települések Szövetsége** folyamatosan szervez online tájékoztatókat szakmai kérdésekben és támogatási források bemutatására. Ezeken Németh Ákos tanácsnok úr és az iroda munkatársai részt vesznek.

A TOP **közösségi szinten irányított** **helyi fejlesztési programja (CLLD)** keretében valamennyi projekt rendelkezik támogatói okirattal és megkezdődött a megvalósítás.

A **Zarkaházi Szily-kastély fejlesztése a gyöngyöshermán-szentkirályi közösség számára** című projektben sikeres beszerzést követő szerződés alapján folyik a tervezés. A **Játszóterek fejlesztése** projektben, melyet a SZOMPARK-kal konzorciumban valósítunk meg, szintén folyamatban van a tervezés. A **Belvárosi közösségi tér fejlesztése** elnevezésű projekt tervezői szerződése aláírás alatt áll, a tervezés azt követően indul. **A Tószer téri sportpálya közösségi célú fejlesztése** projektben a tervezés befejeződött, a kivitelezésre irányuló közbeszerzési dokumentáció előkészítés alatt áll.

**A gyöngyösszőlősi klubház fejlesztése** és **A Szedreskert szabadtéri közösségi rendezvénytérré fejlesztése** című CLLD pályázatok beruházásainak tervei októberben készülnek el. **A Közösségi terek sportfunkciókkal való bővítése** című projekt tervei már rendelkezésre állnak, csakúgy, mint **A 11-es Huszár úti lakótelepen lévő közpark közösségi célú fejlesztése** című projekté.

**A DigIT-AGORA - Okos város, okos közösségek** című CLLD projektben az Önkormányzat konzorciumi tagként a projektmenedzsment és a kötelező nyilvánosság tevékenység biztosítását végzi. A nyilvánosság biztosítását az összes CLLD projektünkre nézve közösen szerezzük be, mely beszerzés jelenleg folyamatban van.

A **Szombathely2030 - A válságálló tudásgazdaság megteremtéséért** gazdaságfejlesztési program kidolgozása és több körös egyeztetése befejeződött. Az együttműködésben részvevő partnerek Együttműködési megállapodást írtak alá 2021. szeptember 6-án. Szintén ezen partneri kör írt alá Egyetértési nyilatkozatot az ENRICH in the USA hálózathoz kapcsolódásról.

Külső, támogatásban nem részesülő partnerként részt veszünk a **SMACKER** nevű nemzetközi projektben, ahol az igényvezérelt közösségi közlekedés eszközeivel van lehetősége a városnak megismerkedni, és a BME, mint külső szakértő együttműködésével kidolgozni egy akciótervet reális igényvezérelt közlekedési megoldások bevezetésére.

A szintén Horizont2020-as **JUSTNature** projekt támogatást nyert a változatlan támogatási összeggel (437.300 euro) és tartalommal történő megvalósításra. A 20 partneres projekt támogatási szerződésének aláírása megtörtént, a megvalósítás 2021. szeptember 1-jén megkezdődött. Az online nyitórendezvény 2021. szeptember 15-16-án került megrendezésre.

A **Nemzeti Befektetési Ügynökség (HIPA)** folyamatosan közvetít beruházói érdeklődéseket Szombathelyre. 2021. július 27-én és 28-án 2 nagyvállalat járt egyeztetésen és helyszínbejáráson Szombathelyen, melyek közül az egyik céggel azóta is folyamatos a kapcsolat adatszolgáltatás vonatkozásában. Időközben újabb első körös megkeresés is volt.

A Szlovén-Magyar Határon Átnyúló Együttműködési Program (SI-HU CBC) **capCROSSplan** projektje fejlesztési szervezetek és önkormányzatok együttműködését, és a 2021-27-es ciklusra való felkészülését segíti elő. A projektben részt vevő szervezetek aláírtak egy ún. Együttműködési Protokollt, amely a későbbi közös pályázásra, projektfejlesztésre teremt alapot. Részt vettünk a 2021. szeptember 16-i online szemináriumon is.

A NewPilgrimAge projektben megfogalmazott Akcióterv megvalósításának egyik lépcsőjeként pályázatot nyújtottunk be 2021. március 1-jén az Agrárminisztérium **Hungarikum Bizottságához** a szombathelyi **Szent Márton hagyomány** megörökítésére. A támogató a nagy számú benyújtott pályázat miatt nem támogatta a pályázatunkat.

A **Let’s Colour 2021** felhívás által a Bartók Béla körút Perint patak hídja alatti aluljárót kívántuk színesre festeni. A falfesték-támogatást nem Szombathely nyerte, de „vigaszdíjként” kapott az Önkormányzat 54 liter favédő olajat, amelyet a SZOMPARK fog felhasználni játszóterek faelemeinek védelmére.

Az EMMI támogatáskezelőjének **Tér-Zene** felhívására pályázat került benyújtásra 7.500.000 Ft-ra, melyből 30 szabadtéri koncertet lehet megvalósítani 12 hónap alatt. A pályázat támogatást nyert, a támogatói okirat alapján megkezdődött a megvalósítás előkészítése.

A „**Gazdaság-és foglalkoztatásfejlesztési partnerség a Szombathelyi járás területén**” című projekt megvalósítása folyamatos. A Paktum Irányító Csoportnak a projekt meghosszabbításáról szóló döntése alapján kérelmezte az Önkormányzat a projekthosszabbítást, melyet az Irányító Hatóság elfogadott. Folyik a partnereknél a projekt 2021. március 31-ig tartó hosszabbításának operatív előkészítése, ehhez 9,49 millió Ft, az Önkormányzatnál már nem felhasználható támogatást átadtunk a Kormányhivatalnak.

A „**Szombathely fenntartható mobilitási tervének elkészítés (SUMP)”** projektben a jelenlegi helyzet feltérképezésére és a szombathelyi közlekedést érintő megoldandó problémákra koncentráló komplex mobilitási kérdőívezés megtörtént, az eredményt a vonatkozó bizottsági előterjesztés melléklete tartalmazza. 2021. szeptemberében a tervet készítő Vállalkozó forgalomszámlálást, valamint személyes megkérdezést végzett Szombathely forgalmas útjain.

A **TOP-6.2.1-15-SH1-2016-00002** azonosító számú, **„Óvoda fejlesztések Szombathelyen”** elnevezésű projekt esetében az elmúlt időszakban 2 óvoda volt érintett:

* a **Mesevár Óvoda:** (Szkendó Építő és Mélyépítő Mérnöki Kft.) A szerződésben vállalt tevékenységeket a kivitelező határidőre befejezte, a kerítés elkészült.
* a **Gazdag Erzsi Óvoda:** (Szkendó Építő és Mélyépítő Mérnöki Kft.) A 2021. augusztus 31-i helyszíni kooperáción elhangzottaknak megfelelően a kivitelezési határidő módosítására nincs szükség, a kivitelezés megfelelő ütemben zajlik. A projekt befejezésének határideje 2021. szeptember 20. volt. A kivitelező a munkát 2021. szeptember 20-ig készre jelentette, ez alapján elindult a műszaki átadás-átvétel, melynek maximum időtartama jogszabály alapján 30 nap, tehát legkésőbb 2021. október 20-ig lezárásra kerül. Az eredményes műszaki átadás-átvételt követően nyújtható be a használatbavételi engedély kérelem, melynek jogszabály szerinti ügyintézési határideje 15 nap, amely határidőbe nem számít be többek között a hiánypótlás, illetve a szakhatósági ügyintézés időtartama, az eljárás szüneteltetése, így az eddigi gyakorlat szerint ez összességében 30-60 nap közötti időtartamra tehető.

A **TOP-6.2.1-19-SH1-2019-00001** azonosító számú, **„Új bölcsőde építése Szombathelyen"** elnevezésű projekt esetében az első közbeszerzési eljárás eredménytelenül zárult, a beérkezett ajánlatok meghaladták a rendelkezésre álló fedezetet, ezért vezetői döntés alapján az eljárást újból meg kell indítani. Jelenleg a második közbeszerzési eljárás megindítása van folyamatban.

A **TOP-6.1.3-15-SH1-2016-00001** azonosító számú **„Szombathelyi Vásárcsarnok felújítása”** elnevezésű projekt esetében 2021. szeptember 1-én a Vásárcsarnok használatbavételi engedélye véglegessé vált. 2021. szeptember 3-án a Vásárcsarnok Támogatási Szerződésének 7. sz. módosítása hatályba lépett.

A **TOP-6.6.1-16-SH1-2018-00001** azonosító számú **„Új Egészségügyi Alapellátó Központ** **kialakítása”** projekt esetében a Záró Szakmai Beszámoló és a Záró Kifizetési Kérelem KSZ részére 2021. szeptember 9-én benyújtásra került.

A **KEOP-4.10.0/U/15-2015-0006** azonosító számú **„A szombathelyi Oladi Általános Iskola uszodájának fejlesztése”** projekt esetében 2021. május 20-án az 5. sorszámú Záró Projekt Fenntartási Jelentés benyújtásra került, a három indikátor érték közül egy, a megújuló energiahordozó felhasználás mennyisége nem érte el a szükséges 75%-ot, ezért várhatóan a Támogató szabálytalansági eljárást fog kezdeményezni az Önkormányzat ellen, amely a támogatási összeg bizonyos mértékű visszafizetését vonja maga után. Az uszodában a hőszivattyút nem az előírt módon használták, illetve az indikátor érték nagy valószínűséggel túlbecslésre került. Jelenleg nincs előrelépés az ügyben, a Támogató részéről nem érkezett megkeresés, visszajelzés.

A **TOP-6.5.1-15-SH1-2016-00003** számú, **„Neumann János Általános Iskola felújítása”** projekt esetében az 5 évesfenntartási időszak az első jelentésbenyújtási kötelezettséghez ért, az első fenntartási jelentés elkészítésének határideje 2021. október 1. A Városfejlesztési Kft., mint projektmenedzser adatszolgáltatását energetikus szakértő bevonásával támogatja az Önkormányzat.

Az **AMN/2021/0042** számú, **„2021. évi Autómentes Nap”** pályázat 2021. augusztus 10-én került benyújtásra. Az autómentes nap 2021. szeptember 22. napján került megtartásra.

A **TOP-6.3.3-15-SH1-2016-00001** számú, **„Szombathely bel- és csapadékvíz védelmi rendszerének fejlesztése”** projekt kapcsán benyújtott módosítási igény elbírálása még folyamatban van. Ennek jóváhagyása után léphet át a projekt a fenntartási időszakba. 2021. június 17-én a Magyar Államkincstár záró helyszíni ellenőrzést folytatott le. A helyszíni ellenőrzésről szóló jegyzőkönyvben foglalt hiányosságok pótlása határidőre megtörtént, és jóváhagyásra került.

A **TOP-6.4.1-15-SH1-2016-00001** számú **„Szombathely Megyei Jogú Város kerékpárosbarát fejlesztése”** című projekt projektfejlesztés végi Támogatási Szerződése 2021. augusztus 18-án lépett hatályba. A kerékpártámaszokra vonatkozó közbeszerzés sikeresen, míg a közbringa beszerzés közbeszerzési eljárása eredménytelenül zárult.

A **TOP-6.5.1-16-SH1-2018-00001** számú **„Maros és Pipitér Óvoda energetikai korszerűsítése”** projektben a hőszivattyúk beépítése megtörtént, a kivitelezés befejeződött. A 100%-os kivitelezéshez tartozó mérföldkő dátuma 2021. október 29., ezt követő 30 napon belül kerül megtartásra a képzés az üzemeltetéssel kapcsolatban.

A **TOP-6.5.1-16-SH1-2018-00002** számú **„Oladi Szakgimnázium és Szakközépiskola energetikai korszerűsítése”** projekt kivitelezése zajlik. A 25%-os készültséghez tartozó mérföldkő elérésének dátuma 2021. október 29.

Az **NKA Hangfoglaló Könnyűzene Támogató Program Kollégiuma** által kiírt pályázati felhívásra Szombathely Megyei Jogú Város Önkormányzata **„Stratégia alkotás és a szombathelyi könnyűzenei élet fejlesztési koncepciójának kidolgozása”** címmel nyújtott be pályázatot 2020. november 23-án, mely 1 millió forint támogatásban részesült. A projekt megvalósítása folyamatban van: a támogatási szerződés aláírása után beszerzésre kerültek a közreműködő tanácsadók, a megvalósításhoz szükséges terembérlet és a piackutatás is, amely alapját képezi a készülő dokumentumnak. A dokumentumok elkészítésének határideje 2021. december 31.

A **„Multifunkcionális közszolgáltatási telephely fejlesztése Szombathelyen”** című projekt kapcsán az irodaház építése befejeződött, a projekt jelen ütemezés szerint 2021. december 27-ig tart.

A **TOP-6.3.1-15-SH1-2016-00001** jelű, **„Szombathely Szent László Király utcai felhagyott iparterület fejlesztése”** című projekt záró szakmai és pénzügyi beszámolók beküldésre kerültek. 2021. június 1-én jóváhagyásra került az utolsó módosítási igény, amelyben a végleges műszaki tartalom került megerősítésre. A projekt még nem lépett fenntartási szakaszba.

A **TOP-6.1.4-16-SH1-2017-00001 „Képtár turisztikai célú felújítása”** című projektben a kivitelezés befejeződött, a műtárgyvilágítás felszerelésre került és a műszaki átadás-átvételi eljárás befejeződött. Az eszközbeszerzés egy részére, a tárlatvezető applikáció beszerzésére a közbeszerzési eljárás előkészítése folyamatban van. A projektben keletkezett maradványösszeget az épület mellékhelyiségeinek felújítására fordítja a projektgazda, ennek előkészítése is zajlik.

A **TOP-6.1.4-16-SH1-2017-00003 „Víztorony és környezetének turisztikai célú fejlesztése”** című pályázat kapcsán a záró szakmai beszámoló benyújtása megtörtént, a jóváhagyását követően kezdődik meg a projekt fenntartási szakasza.

A **TOP-6.1.4-16-SH1-2017-00004** jelű **„Schrammel Imre életművének méltó elhelyezése Szombathelyen**” című projekt esetében a kivitelezési munkák 100%-os készültségi szinten állnak, a műszaki átadási eljárás lezárult. A projekt záró mérföldkövének dátuma 2021. szeptember 30. Közbenső kincstári helyszíni ellenőrzésre került sor 2021. július 5-én, ennek hiánypótlása keretében a projekttábla visszahelyezése megtörtént.

A **TOP-6.1.1-15-SH1-2016-00001 „A szombathelyi Északi Iparterület fejlesztése”** címűprojekt keretében tervezett beruházás elkészült. Mindegyik szakmai beszámoló benyújtásra került, beleértve a záró szakmai beszámolót is, amely még nem került támogató általi jóváhagyásra.

A **TOP-6.5.2-15-SH1-2016-00001** jelű, **„Megújuló Szombathely – tiszta energia saját erőből”** projekt esetében a mérföldkövek eltolására vonatkozó további Támogatási Szerződés módosítási kérelem került benyújtásra, amely elfogadásra került 2021. augusztus 24-én. Ez alapján 2022. december 31. a projekt fizikai befejezésének napja.

Az **„Új Városliget építése Szombathelyen”** című projektet érintően 2021. augusztus 12-én záró utánkövetéses helyszíni ellenőrzésre került sor. Az ellenőrzés során feltárt hibák és hiányosságok megszüntetése szeptember 10-ig megtörtént. A projekt tekintetében továbbra is iratmegőrzési kötelezettség áll fenn 2021. december 11-ig.

**„A Körmendi út – Óperint utcai szociális célú rehabilitáció”** című projektet érintően 2021. augusztus 12-én záró utánkövetéses helyszíni ellenőrzésre került sor. Az ellenőrzés során hiányosság feltárás nem történt. A projekt lezárult, a fenntartási időszak befejeződött. Iratmegőrzési kötelezettség 2021. december 11-ig fennáll, amely a konzorciumi partnerekre vonatkozik.

A **TOP-6.4.1-15-SH1-2019-00003** számú, **"Szombathely és Vép településeket összekötő kerékpárút megépítése"** és a **TOP-6.4.1-15-SH1-2019-00004** számú, **„Szombathely és Balogunyom településeket összekötő kerékpárút megépítése”** című projektekben az elfogadott Kerékpárforgalmi Hálózati Terv (KHT) alapján elkészültek az engedélyezési szintű tervek. A Támogató írásos állásfoglalása szerint a megalapozó dokumentum elkészítése nem kötelező, a költségvetésben erre a tevékenységre előirányzott összeg átcsoportosítható más költségvetési sorra. A Tervzsűri észrevételei és javaslatainak áttekintése után a Tervező szakmai véleményezést készített, amit Kedvezményezett megküldött Támogató részére.

Támogató jóváhagyólag tudomásul vette a Tervező szakmai véleményét és a tervdokumentáció véglegesítésre került.

A Szombathely-Balogunyomot összekötő szakasz felülvizsgálata során derült ki, hogy a Gysev saját fejlesztése során nem vette figyelembe a már érvényes építési engedéllyel és kiviteli tervvel rendelkező tárgyi fejlesztést, és a balogunyomi vasúti megállónál (kerékpárút vasúti átkötésénél) ún. balizokat (speciális jeladókat) telepített a sínpár közé, pontosan a kerékpárút tervezett átvezetési nyomvonalában. A GYSEV a balizokat áthelyezte, a kiviteli tervek elfogadása folyamatban van.

„**A Ferenczy utca hiányzó szakaszának kiépítése**” című projektet érintő kivitelezői közbeszerzésre vonatkozóan a Közbeszerzési Felügyeleti Főosztály (KFF) hiánypótlása zajlik. A projekttel kapcsolatban támogatási szerződés módosítási kérelem került benyújtásra, a mérföldkövek és a projektzárás időpontok módosítása tárgyában.

A **TOP-6.9.1-15-SH1-2016-00001** számú, **"Társadalmi együttműködést elősegítő komplex programok az Óperint városrészen"** című projekt 15. sz. Támogatási Szerződés módosítási kérelmét Támogató 2021. szeptember 13. napján jóváhagyta. A záró beszámoló összeállítása folyamatban van.

Az **Informatikai Iroda** az előző Közgyűlés óta eltelt időszakban napi szinten felügyelte és karbantartotta a hivatali munkához szükséges számítógépeket és egyéb informatikai, infokommunikációs eszközöket, valamint a helyi hálózatot. Ellátta az üzemeltetési, valamint az elektronikus ügyintézéssel kapcsolatos feladatokat. Az ügyintézők részére rendszeres informatikai támogatást biztosított a napi feladatok során. Gondoskodott a hivatali kapuval kapcsolatos adminisztrációs feladatok végrehajtásáról. Elvégezte a szükséges adatarchiválásokat, továbbá az adatmentéseket. Közreműködött az önkormányzati rendeletek elektronikus közzétételében. Az egyes osztály-, illetve irodaszintű szervezeti egységekkel együttműködve ellátta a város honlapjának működtetését, a szükséges frissítések átvezetését, illetve a közérdekű adatok elektronikus közzétételét. Gondoskodott a Polgármesteri Hivatal épületében működtetett szünetmentes készülékek éves karbantartásának megrendeléséről. Az iroda az üzletmenet-folytonosság biztosítása céljából gondoskodott az üzemeltetett informatikai eszközök működőképességének fenntartásáról.

A **Belső Ellenőrzési Iroda** tevékenységéről az alábbi tájékoztatást adta az iroda vezetője:

A beszámolási időszakban Szombathely Megyei Jogú Város Önkormányzata 2021. évi belső ellenőrzési tervének, valamint Szombathely Megyei Jogú Város Önkormányzata által alapított és fenntartott intézményekre vonatkozó 2021. évi felügyeleti ellenőrzési terv ütemezésének megfelelően kerültek lefolytatásra a vizsgálatok.

2021. június hónapban befejeződött az alábbi témakörben lefolytatott ellenőrzés:

* Szombathely Megyei Jogú Város Közterület-felügyeletnél a 2016-2019. gazdasági évekre vonatkozó költségvetési gazdálkodás szabályszerűségének vizsgálata.

A jelenleg folyamatban lévő vizsgálatok az alábbiak:

* A szombathelyi nemzetiségi önkormányzatoknál az önkormányzatok gazdálkodási kereteinek kialakítása, gazdálkodása és feladatellátása jogszabályoknak való megfelelősége, a tervezés, operatív gazdálkodás, beszámolás szabályszerűségének, valamint a belső kontrollrendszer kialakításának vizsgálata;
* A Belső kontrollrendszer elemei – kontrollkörnyezet, kockázatkezelés, kontrolltevékenységek, információ és kommunikáció, monitoring tevékenység - szabályszerűségének vizsgálata az alábbi, helyi önkormányzati alszektorba tartozó szervezeteknél:
* Szombathelyi Képző Központ Közhasznú Nonprofit Kft.,
* Savaria Turizmus Nonprofit Kft.

A vizsgálat célja annak megállapítása, hogy az érintett gazdasági társaságoknál a belső kontrollrendszer elemeinek kialakítása a hatályos jogszabályoknak megfelelően szabályozott-e, és a működése megfelel-e a belső szabályzatoknak.

A vizsgálatok várhatóan szeptember végén fejeződnek be.

Kérem a Tisztelt Közgyűlést tájékoztatóm elfogadására.

**Szombathely, 2021. szeptember „ ”**

**/: Dr. Károlyi Ákos :/**

**HATÁROZATI JAVASLAT**

**.…/2021. (IX. 30.) Kgy. számú határozat**

A Közgyűlés a törvényesség helyzetéről és a hatósági munkáról, valamint a Hivatal tevékenységéről szóló tájékoztatót elfogadja.

**Felelős:** Dr. Károlyi Ákos jegyző

**Határidő:** azonnal